Masalah Tidur, Mata Tak Boleh Nak  Lelap. Dr Ni  Jelaskan Kesannya!

Adakah ada antara kita pernah alami masalah tidur yang terganggu dan menyebabkan di siang harinya berasa letih dan lesu?

Andai ini berlaku bagaimana pula cara anda atasinya dan apa pula anda lakukan untuk membuatkan mata boleh terlelap?

Bercerita tentang masalah tidur ini, apa kata kita baca perkongsian daripada Dr Azima untuk info bersama.

Ini perkongsiannya.

Hakikat masa kini ramai orang berasa letih selepas bekerja dan ingin tidur, tetapi tidak dapat melelapkan mata.

Dah lama terbaring namun mata masih tak nak lelap. Otak pula masih ligat berjalan.

Bila dah nak pagi, antara 4 pagi – 5 pagi baru mata rasa dah tak boleh nak bukak. Tapi masalahnya pukul 6 pagi dah nak kena bangun, ada yang nak uruskan anak ke sekolah, siapkan kerja rumah dan bersiap nak ke pejabat.

Bagi mereka yang boleh tidur pula, tengah malam terbangun jam 2 pagi. Otak masih lagi berjalan. Lepas tu tak boleh tidur sampai pagi.

Mengapa keadaan ini berlaku?

Hasil tinjau selidik Pertubuhan Kesihatan Sedunia, mendapati 35% rakyat Malaysia mengalami masalah tidur atau sesuatu bentuk gangguan tidur.

Selain itu, lebih 53% tenaga kerja Malaysia mendapat kurang daripada minimum tujuh jam tidur dalam tempoh 24 jam.

Persoalannya, apa sebenarnya ‘di sebalik’ tidur?

Apa pula akan terjadi jika sering berhadapan masalah sukar tidur?

Salah satunya ialah ketika tidur, kebanyakan organ-organ dalaman badan akan berehat setelah penat bekerja seharian. Sel-sel mati di dalam badan dan sel-sel rosak ditukar dengan sel-sel baru.

Tahukah anda hati (liver) akan mulakan sesi detox mulai dari jam 11 malam sehingga 3 pagi. Bayangkan jika tika waktu ini, anda masih riang menjamu selera, ada yang sedang mengeteh atau mengopi. Hati akan terpaksa bekerja dan tidak dapat melakukan proses detox yang sepatutnya berlaku. Akibatnya, detoxification yang berlaku dalam masa yang singkat. Kerana itu adakalanya kita rasa letih, tak bermaya. Kesian Hati kita.

Kurang tidur menurunkan proses kognitif melalui beberapa cara iaitu:

#1. Ia akan mengganggu proses penumpuan, mengurangkan fokus dan mengganggu proses penyelesaian masalah. Ini menyebabkan kesukaran untuk belajar secara optimum.

#2. Fasa tidur di waktu malam memainkan peranan penting untuk menguatkan memori di dalam otak.

#3. Yang lebih membimbangkan, kurang tidur akan menyebabkan pelbagai penyakit perubatan lain seperti serangan dan kegagalan jantung, tekanan darah tinggi, angin ahmar, kencing manis dan kanser.

Satu kajian mendapati bahawa 90% penghidap insomnia juga menghidap penyakit lain antaranya masalah seksual serta kadar hormon testosteron yang rendah dan tanda-tanda awal depresi.

Ubat tidur memang boleh diberi untuk memudahkan tidur, namun tidak digalakkan kebergantungan dengan ubat tidur, kerana ia bukan solusi yang bagus bagi masalah insomnia. Ketahuilah Ubat tidur hanyalah solusi sementara sahaja.

Jalan terbaik ialah dengan mengenalpasti apakah yang penyebab utama mereka sukar tidur pada waktu malam dan bagaimana nak ‘shut down’ otak dari terus berfikir/bekerja sepanjang malam.

Membiarkan diri anda berada dalam keadaan ‘antara tidur dan tidak’ setiap malam seolah-olah membiarkan diri terbuka kepada risiko masalah kesihatan tanpa sedar.

Adakah anda sayang diri anda?


Sediakan Secawan Teh O  Pandan Panas Selepas Berbuka, Confirm Badan Makin Segar Lagi Cergas, Wajib Cuba!

Tubuh yang lemah akibat keletihan berpuasa seharian sememangnya perlukan makanan untuk mengembalikan semula tenaga.

Selain kurma yang membekalkan tenaga dengan cepat, anda boleh juga menyediakan minuman booster penambah tenaga ini selepas berbuka. Confirm badan lebih cergas.

Ini cara yang dilakukan oleh wanita bernama Lyndah Abraham di facebooknya. Juga perkongsian buat ibu-ibu mengandung yang selalu mengalami keletihan dan lemau-lemau badan. Juba jangan tak cuba.

Teh Penyegar Badan

Air Tea O penyegar badan. Paling sesuai untuk keluarga. Ibu-ibu mengandung yang selalu lemau pun boleh cuba.

Bahan-bahan:
Halia
Daun Pandan
Gula kabung/gula batu
Uncang tea

Caranya:

1. Rebus air bersama halia dan daun pandan.

2. Setelah mendidih tutup api.

3. Masukkn air panas tadi ke dalam cawan. Letakkan gula dan uncang teh (seperti bancuh teh biasa).

4. Siap untuk di hidang.


Simpan Duit Anak Di Tabung Haji, Tak Banyak Tapi Hasilnya Super Awesome Macam Ibu Ni!

Bagaimana ibu-ibu uruskan duit raya anak? Simpan dalam ASB, Tabung Haji atau belikan anak mainan dan kelengkapan sekolahnya? Semuanya terpulang bagaimana ibu-ibu merasa pentingnya untuk anak-anak kita.

Mungkin jika tidak menyimpan, ibu-ibu punya cara lain untuk adakan duit tabungan anak-anak. Soalnya bagaimana?

Cara yang dilakukan oleh Mcyah Joanjett ini boleh juga kita contohi. Inspirasi dan motivasi untuk ibu ayah lain di luar sana.

Hidup aku tak senang. Jadi sejak aku mula mula posting kerja tahun 2015, aku terus tolak gaji ke account anak-anak. Aku tak cukup makan takpe, janji simpanan anak-anak ada.

At least kalau aku susah pun, ada duit untuk dorang sambung belajar. Aku sangat berdisiplin. Sengkek tak boleh makan sekalipun, aku takkan curi duit anak-anak. Mereka amanah aku. Jadi aku perlu jujur dengan diri sendiri.

Ramai orang bagitau aku, kau pun tak cukup makan. Lagi nak menabung untuk anak. Aku jawab ” takpe, kalau ikutkan perbelanjaan harian, duit berapa-berapa pun takkan pernah cukup”. Sebab duit ni berhantu, ada sikit tak cukup, ada banyak pun tak cukup. Jadi aku belajar punya kewangan yang sedikit harini, demi kesenangan masa depan.

Walaupun dah berenti kerja, aku tetap konsisten tiap bulan pergi masukkan duit simpanan anak anak. Ada sikit simpan sikit, ada banyak simpan banyak. Yang penting konsisten. Segala duit raya anak, duit orang sedekah kat anak, masuk sini semuanya ye. Jangan pernah guna. Nanti tak terganti?

Orang cakap lagi “bila la nak banyak duit tu kalau kumpul sikit-sikit je, sampai tua lah gamaknya menabung”. Tapi aku tetap tak kisah. Aku menabung sahaja semampu aku. Sebab aku percaya, sedikit itu lama-lama boleh jadi bukit.

Pada tahun 2018, dimana anak-anak aku baru berumur 5 tahun, 4 tahun dan 1 tahun. Tapi simpanan mereka mengalahkan orang dewasa yang lain.

Maka menabunglah. Berjimat cermat. Usah dengar kata kata orang.

P/s : Point penting kat sini. Menyimpanlah. Menabunglah. Amount tu belakang cerita??. Helaian buku banyak skip. Kalau snap semua tak muat gambar?

Wow hebatnya! So ibu ayah sila contohi ibu ni. Tak penting pun berapa banyak kita simpan tapi hasilnya dikemudian hari kalah orang dewasa. Kita? Masih tak terlambat nak contohi wanita ini. Jom!


Wanita Ini Kongsi Petua Lembutkan Kain & Mudah Digosok Untuk Kaum Ibu. Hanya Guna 2 Bahan Sahaja!

Pelembut pakaian/softener berjenama mungkin agak mahal disebabkan bau harumnya pada pakaian tahan agak lama. Selepas seminggu bau harum masih ada.

Jika ibu-ibu nak berjimat apa kat buat sendiri sahaja. Cukup mudah dan bahannya juga senang didapati. Hanya dengan menggunakan dua bahan sahaja.

Dulu saya selalu guna pelembut pakaian/softener berjenama agak mahal disebabkan bau harumnya pada pakaian tahan agak lama. Selepas seminggu bau harum masih ada.

Tetapi baru-baru ini saya teringat akan satu petua jiran lama saya. Setiap kali lalu depan rumah dia dahulu , pasti tercium bau wangi sangat bila dia sidai baju. Rumah saya tingkat 2 rumah dia ground floor tetapi bau wangi pakaian dia boleh sampai ke rumah saya.

Jadi saya tergerak hati ingin mencuba petua tersebut sejak kebelakangan ini. Petuanyaa sangat mudah & murah.

Sediakan air yang dicampur softener tidak kisah apa jenama , sekarang saya gunakan softener jenama murah je pun iaitu Daia, campuran softener tadi pula ditambah dengan secawan kecil cuka makan. Atau untuk 4-5kg berat pakaian, 30mls cuka makan.Gunalah la untuk bilasan akhir pakaian anda.

Hasilnya tersangat WOW!!!. Wangi dia tahan lama sangat, ditambah pula pakaian jadi bertambah lembut dari biasa & mudah digosok. Walaupun pakaian disimpan dalam almari wanginya tahan dekat 3 minggu.

Sampaikan pagi ni,

“Amoi!.” Jiran sebelah tegur

Terkejut saya bila tiba-tiba ditegur.

“Ada apa aunty?” Tanya saya

“Amoi you pakai sabun apa? “
“Banyak wangi lor.”

Saya pun cerita la petua jiran lama saya tu, dia cakap mahu try la Amoi. Sudah lama mahu tanya tapi selalu Aunty lalu you sudah masuk rumah.

Siapa sangka bau wangi pakaian pun boleh merapatkan hubungan sesama jiran tertangga, jiran saya majority cina di tempat baru ni.

Kalau anda rasa petua ni bermanfaat sila share mana tahu boleh merapatkan ukhwah sesama jiran anda semua

Tip:

Tambahan. Manfaat Cuka Pada Pakaian

1. Mencerahkan dan memutihkan.

Kandungan asis pada cuka putih memiliki tingkatan yang sedang sehingga tidak merusak kain dan cukup kuat untuk menghilangkan noda sabun dan pencuci. Setengah tutup cuka saja sudah mampu untuk membuat warna pakaian menjadi lebih terang dan jelas. Selain itu kandungan ini juga mampu membuat baju-baju yang kusam menjadi kembali putih warnanya.

2. Menghilangkan bau lembap.

Pakaian atau tuala yang belum kering secara sempurna cenderung memiliki bau yang lembap dan dapat menimbulkan jamur. Untuk membuat baunya menjadi segar kembali campuran air suam dengan dua tutup cuka dapat menghilangkan bau lembap secara cepat dan mudah.

3. Melembutkan pakaian.

Walaupun sudah terdapat berbagai macam pelembut  di pasaran tetapi cuka tetap dapat digunakan sebagai pelembut yang alami. Setengah tutup dari cuka ketika mencuci dapat membuat kain pakaian menjadi lembut dan tidak meninggalkan noda pada pakaian.

4. Mencegah debu dan bulu binatang melekat.

Penggunaan cuka ketika mencuci pakaian juga dapat mencegah menempelnya debu-debu halus dan bulu-bulu hewan menempel pada kain. Cukup setengah tutup yang dicampur ketika mencuci baju dapat mencegah munculnya noda-noda yang tidak Anda inginkan.


“Seminggu Makan Roti Bakar Dengan Ibu Akibat Keperitan Hidup.” Wany Hasrita Kongsi Kepayahan Hidup Sebelum Bergelar Penyanyi. Sebaknya!

Usianya dalam bidang seni lebih kurang dua tahun, namun rezekinya mencurah-curah. Begitu pun pelbagai kritikan dan tohmahan di terima sepanjangh pembabitannya. Bermula dengan menyanyi secarta smule, akhirnya dia menjadi artis rakaman dan bergelar selebriti yang semakin meningkat namanya.

Wany atau nama sebenarnya Nurshazwany Hasrita Hasbullah bagaimanapun menjelaskan dia sendiri tidak menjangka akan memenangi anugerah berdasarkan undian peminat  biarpun baru setahun jagung menceburkan diri dalam dunia hiburan.

“Alhamdulillah, banyak yang saya dapat 2 tahun ini.Walaupun banyak kecaman dilempearkan terhadap saya, tapi saya move on dan terima kutukan itu kerana itu adat. Cuma sebagai manusia, saya terima tapi sampai maki menyebut tentang keluarga membuatkan saya sedih.

“Sejujurnya saya masuk industri niat untuk bantu ibu yang  nk berhenti kerja. Sebelum ini,  ibu yang sara kami dua beranak waktu itu. Jadi, bila waktu kebetulan saya dapat tawaran untuk jadi artis rakaman. Jadi saya pun terima.  Sekurang-kurangnya duit buat show boleh RM200- RM500 setiap bulan boleh tanmpuing kehidupan kami.

“Waktu itu tak terfikir pandangan orang, ikutkan bukan hanya penat fizikal tapi mental.  Penatnya ketika itu  hanya Tuhan yang tahu. Kalau  fikirkan tak ada tanggungngan waktu itu, memang saya dah give up.

Agak menyentuh perasaan apabila Wany berkata dia terpaksa hanya makan roti bakar dalam tempoh seminggu dengan ibu dek kerana kepayahan hidup dan kekangan kewangan.

“Saya pernah melalui kehidupan yang memeritkan, duduk rumah sewa sampai satu masa kami mengambil keputusan untuk berpindah kle rumah yang ibu beli tapi belum siap. Tetapi kami hentikan pembinaan rumah tersebut dan tinggal di sana. Rumah ketika itu belum siap dan tak sesuai di diami tapi terpaksa juga duduk di situ. Seminggu tak pergi kelas sebab nak guna duit itu buat ibu pergi kerja.

“Kami hanya mampu makan roti bakar seminggu. Tapi kami melalui kehidupan itu dengan hanya berdoa supaya dimurahkan  rezeki dan sangat terdesak begitu. Bila fikirkan balik, tak malunya  waktu itu sampai meminta doa begitu sekali.

Walaupun berhadapan dengan situasi kewangan yang meruncing, namun Wany tetap meneruskan pengajian seperti biasa.

“Memang saya ada terfikir nak berhenti  dari study  tak boleh waktu itu sebab dah sampai ke tahun akhir. Sayangnya jadi tak nak berhenti. Bila duduk dengan ibu dan makan roti bakar itu paling best. Waluapun sedih tapi momen itu paling seronok sebab berdua dengan ibu.

Mengulas mengenai pelbagai kritikan yang diterima termasuklah kononnya ibu bapanya tak ajar agama sebab tu membiarkan dia menyanyi dan sebagainya, ujar Wany, orang yang mengkritik  tak faham apa yang di alami oleh artis.

“Mereka hanya nampak dunia artis yang glamor namun disebaliknya mereka tidak tahu betapa sukarnya laluan tersebut.

“ Menyanyi susah sebenarnya,  tak senang kerana bukan hari-hari  dapat maintain prestasi dan ada turun naik. Kalau saya dilahirkan kaya, memang saya takkan jadi penyanyi.

“Orang tengok artis ini hanya hidup glamor, mekap cantik dan dapat tajaan banyak pihak… namun mereka tidak tahu banyak dugaan yang perlu ditempuhi. (Rasa penat) bukan sahaja secara fizikal, mental malah juga hati. Jika tidak fikirkan tentang tanggungan, pasti saya sudah lama give up.

"Kalau dilahirkan kaya, saya tak akan jadi penyanyi" – Wany Hasrita

Sumber: MSTAR


Gaji RM2000 Tapi Hidup Gembira Macam Gaji RM10,000. Deep Perkongsian ini.

Pernah dengar tak kata orang, biar papa, asalkan bergaya. Memang ada orang macam ni dalam masyarakat. Berbelanja lebih daripada kemampuan. Akibatnya diri dan keluarga yang merana. Hidup dalam berhutang. Apa yang pasti, hidup biarlah ikut kemampuan.

Ikuti perkongsian ni

Gaji RM 2,000 tapi hidup gembira macam gaji RM10,000.

Nampak macam tak logik. Tapi ya, ini real. Dulu, saya teringin sangat nak gaji RM 5,000. Dalam hati cakap, kalau dapat gaji macam itu mesti seronok.

Bila Allah izin untuk merasa pendapatan RM 5,000 , kita mula rasa tak cukup. Kita nak gaji lebih tinggi. Kita target gaji RM 10,000 pula.

Bila Allah beri pendapatan RM 10, 000, sekali lagi kita rasa makin tak cukup. Kita naikkan lagi gaji sampai RM 20,000.

Lama kelamaan, kita rasa makin tak cukup. Kemudian saya ditegur oleh guru saya;

“Bukan nilai ringgit itu yang buat kita rasa cukup tapi keberkatan dalam setiap sen yang kita dapat. Itu yang menentukan kecukupan hidup kita.”

Ada salah seorang pasukan saya tanya;

“Seronok yek jadi macam Tuan Basit, gaji besar, boleh pergi ke merata tempat.”

Saya kata pada dia sambil berseloroh;

“Kamu nak jadi macam saya tak? Apa kata kamu ganti tempat saya. Berdiri straight 8 pagi – 5 petang selama 4 hari plus tido cuma 2-3jam sahaja sehari. Nak cuba?”

Saya pegang kemas teguran guru saya tadi. Bukan nilai ringgit itu yang jadi ukuran dalam kecukupan rezeki.

Ada orang gaji RM 2,000 sahaja, tapi dia kerja macam gaji dia RM 10,000. Sungguh- sungguh dia buat. Tak berkira. Siang malam bekerja walaupun gaji dia hanya RM 2,000.

Walaupun gaji RM 2,000, dia punya bahagia kalah orang yang gaji RM 10,000. Allah mudahkan urusan dia. Allah lindung dia dari bencana dan kesusahan.

Ada orang gaji RM 10,000 tapi dalam urusan kerja tak pernah jujur. Culas dalam menjalankan amanah. Suka curi tulang. Belanja sakan macam esok sudah tiada.

Allah uji dia. Kereta rosak. Superbike excident. Investment rugi. Gaduh dengan family dan macam-macam lagi.

Ini real. Saya bercakap atas kapasiti pengalaman. Saya buat bisnes dari jalanan. Saya bukan lahir-lahir terus mewarisi kekayaan keluarga.

Dulu sebiji telur saya boleh goreng dan bahagi empat. Satu hari makan satu slice. Settle menu untuk empat hari punya makan.

Saya ingat lagi bagaimana rasanya tak ada duit. Saya juga ingat lagi bagaimana rasanya ada berjuta dalam akaun.

Dari sekecil-kecil sampailah sebesar-besar ego saya pernah bela. Dari senipis dan setebal- tebal tembok rasa hebat dan rasa tahu sudah saya langgar.

“Bukan duit banyak jadi ukuran,tapi rezeki yang berkat menjadi sandaran”

REZEKI BERKAT

Rezeki yang berkat bermaksud,ada sedikit cukup . Ada banyak boleh berkongsi dengan orang lain.Keyakinan kita terhadap rezeki tidak berbelah bahagi.

Kita tidak risau duit dalam akaun tidak cukup. Yang kita risau rezeki yang dapat tiada keberkatan didalamnya.

Kalau kita nak rasa sentiasa cukup dan berkat dalam hidup, pastikan kita tak abai perkara-perkara ini.

1. Amanah dan suruhan Allah.
2. Amanah kebajikan isteri dan anak.
3. Amanah kebajikan mak ayah.
4. Amanah kebajikan adik-beradik.
5. Amanah kebajikan pekerja

“Level kehidupan kita ditentukan oleh apa yang kita TAHU dan yang kita AMBIL TAHU”

Abdul Basit,
Guru Pengurusan Bisnes.


Checklist 13 Amalan Bulan Ramadan Bermula Azan Subuh Dan Selepas Solat Subuh. Sama-Sama Gandakan Pahala.

Pada bulan ramadan ni tentu kita semua mahu mengandakan pahala. Jika sebelum ini kita sibuk bekerja, jadi ketika dalam tempoh PKP inilah masa untuk kita beramal lebih daripada kebiasaan.

Menerusi Twitter dikenali sebagai Poilet Taper berkongsi amalan ketika di bulan ramadan. Tweet daripada akaunnya memberi manfaat untuk diamalkan semasa dalam tempoh PKP. Beliau menyenaraikan 13 checklist yang perlu dibuat bermula azan subuh. Boleh  follow panduan ni.

13 PERKARA BUAT BERMULA AZAN SUBUH

Memandangkan Ramadhan dah nak dekat, ini 13 perkara kena selesaikan bermula azan Subuh sehingga sebelum bangkit dari tikar sejadah.

✅ Solat sunat sebelum Subuh 2 rakaat. Ia lebih baik dari dunia dan seisinya [Al-Hadith].

✅ Solat Subuh berjemaah. Ia 27 kali ganda lebih baik daripada solat bersendirian [Al-Hadith]

✅ Isitighfār paling kurang 3 kali. Rasulullah SAW beristighfār tidak kurang daripada 70 kali sehari semalam [Al-Hadith].

✅ Membaca ‘Allāhumma ajirnā minannār’ sebanyak 3 kali.

✅ Membaca ‘Allāhumma antassalām wa minkassalām wa ilaika ya’ūdussalām hayyinā rabbanā bissalām wa adkhilnal jannata dārassalām tabārakta rabanā wa ta’ālaita yā zal jalāli wal ikrām’ sebanyak sekali.

✅ Membaca Surah Al-Fatihah sebanyak sekali.

✅ Membaca ayat Kursi sebanyak sekali.

✅ Membaca ‘Subhänallāh’ sebanyak 33 kali.

✅ Membaca ‘Alhamdulillāh’ sebanyak 33 kali.

✅ Membaca ‘Allāhu akbar’ sebanyak 33 kali.

✅ Membaca ‘Lā iläha illallāhu wahdahū lā syarīka lah lahul mulku wa lahul hamdu wa huwa ‘alā kulli syai in qadīr’ sebanyak sekali. Allah akan ampunkan dosa walau sebanyak buih di lautan [Al-Hadith].

✅ Berdoa.

✅ Membaca ‘Subhānallāhi wa bihamdihī subhānallāhil ‘azīm’ sebanyak 3 kali. Ia akan memberatkan neraca amalan kita di akhirat [Al-Hadith].

Selepas itu barulah bangkit dari tikar sejadah untuk buat apa saja urusan harian.

❤ Amalkan ketika berseorangan.

❤ Amalkan juga ketika bersama keluarga.

❤ Ajarkan semua ini step by step kepada isteri dan anak-anak. Nanti bila sudah tidak bersama, masing-masing boleh amalkan.

Semoga anda semua dapat ilmu yang bermanfaat hari ini. InsyaAllah.


“Anak Perempuan Saya Hanya 9 Minggu.” Dr Amalina Kecewa Anak Jadi Sendaan Lucah

“Anak Perempuan Saya Hanya 9 Minggu.” Dr Amalina Kecewa Jadi Sendaan Lucah

Hati ibu mana yang tidak sebak, apabila anak tersayang jadi bualan yang tidak sedap dengar. Lebih menyedihkan lagi anak yang masih bayi jadi sendaan lucah yang tidak masuk akal.

Begitulah yang situasi yang meruntun jiwa Pakar Bedah, Dr Amalina atau nama sebenarnya Amalin Che Bakri mengenai anak sulungnya, Arabella Mia yang baru berusia sembilan minggu. Dia meluahkan rasa kecewanya menerusi akaun twitter nya @DrAmalinaBakri.

Menurut Pakar bedah kelahiran Malaysia yang kini berkhidmat di London, United Kingdom, dia berbelah bahagi untuk menulis kenyataan ini namun harus diteruskan bagi membuat teguran mengenai sikap segelintir wargamaya yang menulis kata-kata berbaur lucah mengenai anak kesayangannya.

Ibu mana yang tidak terkesan jika anak masih kecil diperkatakan seumpama itu. Tanyalah kepada mana-mana ibu, pastinya akan melindungi anak tersayang tanpa sempadan.

Saya banyak membuat Q&A utk berkongsi ilmu medikal kpd ‘followers’ saya. Kenyataan yg saya buat di sesi Q&A di Instagram telah menjadi viral apabila kenyataan saya menjawab soalan drp ‘follower’ diambil oleh penulis artikel tabloid utk jadi bahan berita mereka.

Soalan drp pengikut saya adalah seperti berikut: Adakah ada servis sunat bayi perempuan di UK? Saya jawab: Tidak ada kerana sunat perempuan melangggar undang-undang di negara UK

Katanya lagi tidak pernah mempertikaikan hukum Islam. Namun kenyataannya telah disalah erti oleh sesetengah pihak.

KATA-KATA TIDAK SOPAN MENGENAI ANAKNYA

AMBIL TINDAKAN UNDANG-UNDANG DAN BUAT TEGURAN

Dr Amalina yang kecewa dengan sikap wargamaya yang bersikap begitu mempersoalkan mengenai etika hidup mereka. Dia berharap pihak yang berwajib mengambil tahu mengenai perkara ini.

Sesungguhnya sesiapa sahaja bergelar ibu, naluri keibuan itu akan sentiasa memastikan anak selamat dan menjalani kehidupan dengan baik. Semoga isu ini menjadi iktibar kita semua supaya sentiasa menjaga adab dan tata susila ketika waima dalam memberi komen.


Sayur Antikanser, Ketahui Juga Cara Terbaik Cuci & Memasaknya, Elak Racun!

Bila menyentuh bab makan makanan sihat untuk keluarga, secara tidak langsung akan terlintas difikiran tentang pelbagai pilihan menu sayur-sayuran yang mengandungi banyak khasiatnya. Bertepatan juga budaya makan sayur di dalam keluarga kita hari ini seakan begitu sinonim hingga seakan tidak lengkap rasanya hidangan jika tidak disajikan menu berasaskan sayur-sayuran ini.

Pun begitu, tahukah anda dalam banyak-banyak jenis sayuran yang kita ambil setiap hari ada beberapa jenis sayur-sayuran bertindak sebagai antikanser. Nak tahu apakah jenis sayuran itu, jom semak perkongsian daripada Yatie Eimra ini yang dipetik daripada perkongsian Dr Suri Roowi.

Sayur Antikanser
Dr Suri Roowi, Pakar Antioksidan MARDI
Ikimfm, slot Rahsia Alam (19/04/17)

Sayuran Antikanser
4 kategori sayuran yang mampu mencegah dan menghalang sel kanser

Mempunyai aktiviti antikanser yang paling KUAT

-Brussel sprouts
-Kobis (hijau, ungu, kerinting)
-Bawang
-Bayam

Berkeupayaan TINGGI dalam menghalang sel kanser

-Asparagus
-Brokoli
-Kobis bunga

Berkeupayaan SEDERHANA dalam menghalang sel kanser

-Saderi
-Terung

Berkeupayaan RENDAH dalam menghalang sel kanser

-Timun
-Carrot
-Kentang
-Tomato

Mengurangkan Darah Tinggi

Bawang Putih
Amalkan makan 1 ulas bawang putih setiap hari selama 3 bulan

⭐ bawang putih juga boleh mencairkan darah. Kurangkan pengambilan bawang putih sekiranya mempunyai masalah darah cair.

Saderi
Brocolli
Minyak zaitun

Barley grass
Serbuk dari anak pokok barli. Tinggi potassium, kalsium 50x lebih tinggi dari beras (⭐11x lebih tinggi dari susu)

Mengurangkan Diabetes
Pokok geti/pokok turi
Daun dan bunganya bertindak sebagai antidiabetes. Daun & bunganya boleh dimasak tumis

Bunga telang (antara yang terbaik)

Peria katak
Sangat tinggi kandungan fiber yang larut air. Fiber larut air ini mengurangkan penyerapan gula & kolesterol dalam darah.

?Kacang bendi
Lendiran dari kacang bendi juga tinggi fiber larut air. Sangat bagus untuk pesakit diabetes juga untuk turunkan kolesterol. Sebaik²nya dicelur untuk memelihara khasiatnya.

Mengurangkan Kolesterol
Minyak Zaitun
Barli

Hepatitis B
Pokok dukung anak. Dos jangan terlalu banyak, pengambilan haruslah sedikit demi sedikit.
?Brokoli

Sayuran Kampung Yang Berkhasiat
Daun keledek (khasiatnya sangat tinggi)

Kangkung (antara yang terbaik)
Pastikan bebas dari parasit (cacing) dalam batang dengan rendam garam atau dicelur.

Bayam (khasiat bayam merah lebih tinggi)
Kobis
Daun ketumbar
Kacang bendi

Melinjau
Menurunkan asid urik, daunnya ditumis atau masak air. Bagi pesakit gout sangat disarankan makan daun atau buah melinjau. Boleh juga makan empingnya (buah melinjau yang telah dikeringkan) yang direbus (goreng boleh mengurangkan khasiatnya)

Sayuran Yang Perlu Dikurangkan Jika Mengalami Masalah Kesihatan

?Bayam

?Orang yang mengalami masalah darah cepat beku, perlu elakkan makan bayam kerana bayam tinggi vitamin K (bertindak membekukan darah)

?Pesakit atau orang yang pernah mengalami batu karang, kurangkan pengambilan bayam kerana ia tinggi oksalat (oxalate) – penyebab batu karang.

**Sebagai alternatif, boleh bekukan daun bayam sebelum dimasak supaya kandungan oksalatnya berkurangan.
**Pesakit batu karang perlu mengawal pengambilan oksalat kurang 50g sehari

?Pucuk manis
Bagus untuk kesihatan jantung (tinggi potassium) dan dapat menambah susu ibu sehingga 50%.
Namun pengambilan berlebihan boleh merosakkan paru-paru & menyebabkan kematian

?Pucuk Ubi
Mengandungi sianida (cyanide) iaitu sejenis racun yang bahaya.
Mesti direbus & tidak boleh makan sebagai ulam.

⭐Jika termakan dalam dos yang sikit, sianida di dalam badan akan ditukarkan kepada tiosianat (thiocyanate) yang kurang berbahaya & akan dikeluarkan bersama air kencing. Namun sianida dalam dos yang tinggi boleh menyebabkan keracunan sianida & juga kematian.
⭐Orang yang mempunyai masalah thyroid, pastikan makan pucuk ubi/ubi kayu yang telah diproses dengan baik. Tiosianat boleh mengganggu fungsi kelenjar thyroid.
⭐Pucuk ubi yang baru dipetik, sebaik²nya dibiarkan beberapa jam sebelum dimasak
⭐Cara proses pucuk ubi yang disarankan -Pucuk ubi direbus sehingga lembut dalam air panas bersama sedikit garam dan cuka untuk mengurangkan kandungan sianida di dalamnya. Perah, tos air dan basuh pucuk ubi di bawah air mengalir sebelum masak.

Cara Membersihkan Sayur-sayuran dari Racun

*Sebaik-baiknya cari sayur yang ada kesan berlubang di makan ulat
*Sayur-sayuran yang langsung tak dimakan ulat tanda racun lebih tinggi

Cuka
Rendam dalam air campuran cuka (0.1%)
1 liter air = 10ml cuka/1 sudu makan

Ozon
Menggunakan ozon melalui mesin khas. Dapat mengurangkan kurangkan racun 40-75%

Ultrasonik
Mengurangkan kadar racun serangga sehingga 90%

Garam

Cara terbaik yang mudah dan murah ialah merendam sayuran dengan air larutan garam (0.2%)
1 liter air = 20 gram (2 sudu makan)
Rendam 5 minit & alirkan bawah air paip
95% racun dapat dikeluarkan

Kaedah Memasak Sayuran
Merebus
Kandungan antioksidan hanya tinggal 20%

Microwave
Kandungan antioksidan hanya tinggal 3%

Periuk tekanan tinggi (Pressure Cooker)
Mengurangkan kandungan antioksidan sehingga 50%

Menumis
Kandungan antioksidan hanya tinggal 16%

Kukus
Kaedah yang terbaik untuk dapatkan khasiat sayuran. Kandungan antioksidan dapat dikekalkan sehingga 90%

Celur
Celur sayuran selama 3-5 minit apabila air mendidih supaya khasiatnya masih tinggi

**Sayuran Karotenoid seperti tomato, labu, lobak merah, bayam merah & keledek lebih baik jika dimasak kerana kandungan antioksidannya akan meningkat.

Membekukan Sayuran

Apabila sayur dibekukan, khasiatnya akan berkurangan terutamanya kandungan vitamin C

Namun BAWANG sangat bagus dibekukan dan khasiatnya akan meningkat 200% apabila dibekukan sebelum dimasak.

Kobis (dan sayuran jenis cruciferous seperti brokoli, cauliflower) mengandungi raffinose yang boleh menyebabkan sesetengah orang mengalami kembung perut, ketidakhadaman, sakit urat, dan lain-lain.

Pastikan semua sayuran dibersihkan dengan teknik yang betul untuk mengelakkan parasit dan mengurangkan pestisid


Kekal Bertenaga & Nampak Berseri Tolong Jadikan Rutin, Ambil Makanan Ni!

Ini dia makanan dan minuman untuk awet muda yang wajar kita semua kaum perempuan amalkan untuk tujuan kesihatan dan kecantikan. Dikatakan jika hidangan ini diambil selalu anda akan rasa lebih bertenaga dan nampak berseri.

Oleh itu, usah tunggu lagi. Ayuh kita pelajari resipi penyediaannya sebagaimana yang dikongsikan oleh Puan Khairunissa untuk manfaat bersama. Selamat mencuba!

Luk Mei ni ialah makanan tradisi Korea,Cina & Jepun sejak ratusan tahun dulu.
Bertuah betul diri dapat resepi ni

Hari ini saya share dengan korang semua supaya korang pon boleh sihat dan awet muda.

BAHAN-BAHAN:

– Cendawan Tremella @ WHITE FUNGUS (Khasiatnya hampir sama dengan sarang burung )
– Barli (optional)
– Jujube (Kurma Merah)
– Longan Kering
– Gula batu
– Daun Pandan.

Cara masak:

1) Rendam barli 30 minit dan cendawan sampai lembut dan kembang. Buang tampuk berwarna kuning di bawah cendawan.

2) Rebus barli terlebih dahulu sampai empuk baru masukkan cendawan.Rebus lagi selama 40minit dengan api sederhana.

3) Kemudian masukkan longan kering, kurma dan daun pandan serta gula batu.Rebus lagi lebih kurang 20 minit atau bila nampak kurma merah itu sudah kembang.

4) Sedap dimakan ketika sejuk.

**Kalau rebus pakai periuk tanah lebih bagus.
* Gula batu boleh digantikan dengan gula kerek/gula organik(tapi masukkan lepas rebusan sudah siap) untuk rasa ala-ala laicikang

KHASIAT :

– meningkatkan kelembapan kulit
– anti penuaan
– mengurangkan kedut
– Bagus utk paru- paru serta sistem penghadaman
– mengelakkan dr sakit sendi(sesuai utk mereka yg ade sakit lutut)
– antioksida
– antifungal
– anti bakteria
– anti stress
– efektif menangani jaundis pada bayi
– cepat pulihkan luka
– merendahkan kadar kolestrol
– sihatkan usus
– Bantu menangani masalah kencing kotor
– Menyejukkan badan

Amalkan minum setiap hari untuk kulit yang cantik serta awet muda.

Dikatakan amalan meminum rebusan Tremella ini berasal dari gundik maharaja Cina. Beliau dikatakan sangat awet muda kerana kelihatan seperti wanita 40tahun pada usia 80 tahun!

Saya dah test pada encik suami, sebelum bersukan dia minum Luk Mei dan hasilnya, Encik suami boleh main futsal tanpa rasa semput selama 1 jam.


Baru Je Lepas Makan, Dah Lapar Balik? Mungkin Itu Hanya False Hunger. Patut La Berat Susah Turun!

Baru je lepas makan, tapi masih rasa lapar? Kalau layankan sangat, mau bertambah berat ni!

Pernah tak anda tertanya-tanya, kenapa lah susah sangat hendak turun berat badan? Mungkin anda sebenarnya mengalami false hunger.

Sikit-sikit nak makan- nafsu makan anda tidak mengira masa terutamanya kalau sedang craving. Manalah badan tidak naik, kan?

Namun, hati-hati kerana anda mungkin telah menyalah ertikan rasa lapar tersebut. Ini kerana rasa lapar boleh terbahagi kepada dua, false hunger dan true hunger.

FALSE HUNGER

False hunger bermaksud anda makan mengikut faktor-faktor yang tertentu seperti emosi atau tindak balas terhadap rangsangan yang spesifik seperti visual makanan sedap serta bau makanan yang menyelerakan.

Contoh-contoh faktor emosi false hunger adalah apabila seseorang individu makan ketika berasa tertekan, bosan ataupun sebab rasa seronok dapat menikmati makanan.

Antara contoh tindak balas terhadap rangsangan pula bergantung pada situasi individu pada masa itu.

Individu tersebut mungkin rasa lapar kerana bau makanan yang menyelerakan ataupun kerana tertarik terhadap visual makanan yang terhidang.

False hunger selalunya cenderung ke arah pemakanan yang tidak berkhasiat, berlemak dan mengandungi kandungan gula yang tinggi.

Ini secara langsung mampu menyumbang kepada risiko obesiti dan penyakit-penyakit berbahaya kerana makan melebihi keperluan.

TRUE HUNGER

Tanda rasa lapar yang sebetulnya akan bermula daripada bawah sternum dan akan naik menuju ke esofagus lalu ke tekak.

Selain itu, rasa lapar ini akan bermula 4 ke 5 jam setelah anda makan.

Tanda-tanda true hunger seperti ini:

Bagaimanakah cara nak elak false hunger?

1. Kenal pasti punca rasa lapar

Cuba amalkan bertanya pada diri sendiri soalan-soalan ini:

“Apa yang patut saya makan?” Jika jawapan apa-apa sahaja, ini menunjukkan bahawa perasaan lapar itu adalah true hunger.

Namun, jika anda terfikir akan makanan yang tertentu, seperti kek atau chocolate chip, berkemungkinan besar anda sedang mengalami false hunger.

2. Jaga portion makan anda bagi mengelakkan rasa lapar false hunger

Amalkan mengambil makanan yang lebih ‘berat’ ketika bersarapan dan makan tengah hari dengan makanan yang lebih kecil jumlahnya.

Namun, ini tidak bermaksud anda harus ‘melantak’ ketika bersarapan pula!

Makan dengan lebih banyak pada waktu pagi kerana badan anda akan berfungsi dengan baik setelah berehat pada malam sebelumnya.

Oleh itu, makanan daripada sarapan akan dibakar dengan lebih baik kerana proses pembakaran makanan dalam badan akan menjadi perlahan menjelang malam.

Apabila badan tidak membakar kalori dengan baik, lemak-lemak akan tersimpan terutamanya di bahagian perut, paha, punggung dan anggota badan.

3. Elakkan makanan yang mengandungi perangsang rasa

Anda harus mengelakkan makanan yang mempunyai perangsang kerana ia akan membuatkan otak anda memberi signal untuk makan lebih banyak.

Contoh perangsang yang terkandung di dalam makanan ialah MSG (monosodium glutamate).

MSG ialah food enhancer yang akan menyedapkan apa jua juadah yang diletak MSG.

Anda harus berwaspada kerana mungkin sesetengah produk tidak mengandungi bahan ini tapi jika ia mengandungi glutamate, ia masih boleh jadi MSG.

Ini kerana MSG boleh terbentuk sekiranya glutamate dipanaskan.

Oleh itu, jangan tertipu. Produk mungkin dipasarkan tanpa MSG tetapi jika terdapat kandungan glutamate, MSG boleh terbentuk dan ini akan mendorong kepada pengambilan makanan yang banyak.

4. Ambil masa ketika mengunyah, jangan makan terlalu laju

Tahukah anda perut terpaksa bekerja dengan lebih keras sekiranya makanan tidak dikunyah dengan cukup?

Makanan yang tidak dikunyah secukupnya akan menyukarkan perut anda untuk menghadam makanan tersebut.

Selain itu, makanan yang tidak berjaya dihadam sepenuhnya akan diturunkan ke usus dan ini boleh menjadi punca-punca sakit perut.

Ingat, penghadaman makanan yang baik bermula daripada mulut anda sendiri.

Makanan yang tidak dihadam dengan baik tidak akan dapat memberikan nutrisi secukupnya kepada badan dan kesihatan.

5. Jika rasa lapar, masukkan makanan ke dalam mulut dalam jumlah yang kecil

Apabila anda memasukkan sejumlah besar makanan ke dalam mulut, ia akan menyebabkan anda sukar untuk bernafas secara lancar ketika mengunyah.

Ini akan menyebabkan badan anda membuat keputusan untuk terus menelan makanan yang berada di dalam mulut tersebut tanpa betul-betul mengunyah makanan itu terlebih dahulu.


“Akhirnya Neelofa Macam Orang Lain.” Pakai Tudung Sarung, Warganet Tak Sangka Tampil Sederhana.

Siapa yang tidak mengenali pelakon dan usahawan terkenal, Neelofa Mohd Noor yang juga isteri kepada Haris Ismail yang sentiasa tambil di khalayak dengan pakaian dan tudung yang berfesyen.

Namun siapa sangka, baru-baru ini bekas pengacara MeleTop ini tampil sederhana yang menemani suaminya yang juga lebih dikenali sebagai PU Riz untuk suatu perlawanan futsal.

Tampil bertudung sarung warna hitam serta baju sukaan seakan guru pendidikan jasmani, Neelofa kelihatan mesra melayan pertanyaan peminat yang ditemuainya.

Malah, sempat berseloroh bahawa kedatangannya ‘dibayar’ oleh suaminya untuk menyokong pelawanan futsal berkenaan.

“dibayar tau.”- Neelofa

WARGANET KAGUM LIHAT GAYA SEDERHANA NEELOFA

Meninjau diruangan komen kelihatan warganet teruja melihat Neelofa bersahaja memakai tudung sarung bagaiman mak-mak. Antara komen adalah seperti berikut.

“Akhirnyaaa neelofa juga seperti orang biasa.”

“kalau orang yang record ni tak mention nama lofaaa , srs tak cam pun tu lofa . nampak lain pulaaaa but still cantik.”

“First time tgk Lofa pakai mcm ni..nmpk mcm cikgu PJ.”

“comel la lofa pkai tudung sarung.”

“lofa… abisle lps ni harga tudung sarung melambung mahal gara² lofa…”


“Muntah & Pengsan Dalam Tandas.”  Turun Darah Lepas Bersalin, Ardell Dedah Jumpa Bayi Lepas 3 Hari Melahirkan!

Selepas menahan sakit lebih 16 jam. pelakon Ardell melahirkan bayi sulungnya pada 5 Jun yang lalu. Menurut suaminya, pelakon Nadzmi Adhwa, Ardell melahirkan anak mereka secara normal pada pukul 2.22 pagi.

Kegembiraan Ardell Aryana bergelar ibu bagaimana pun tidak dapat diraikan bila mana dia hanya dapat berjumpa bayinya selepas tiga hari melahirkan.
Kisah tersebut dikongsikan oleh Ardel. Menurutnya, sebaik sahaja bersalin dia mengalami muntah-muntah dan pengsan selepas kejadian turun darah.
“Hari ke 3 baru dapat merasa dalam dakapan Umi (Ardell). Selepas je selamat melahirkan saya Umi muntah terus pengsan.
“Keesokkan harinya Umi cuba bangun nurse mandi kan Umi muntah lagi kemudian Umi pengsan terus dalam tandas sebab Umi turun banyak darah tapi Umi tetap juga kuat,” tulisnya.
Ardell berkongsi pengalaman tersebut di akaun Instagram (IG) anaknya @babyadhwardell.
Difahamkan IG tersebut diwujudkan bagi menceritakan perjalanan serta perkembangan anak mereka.
Menerusi entri tersebut dia memuat naik video ketika saat berada di hospital melahirkan anak pertamanya pada 5 Jun lalu.
Pun begitu, Ardell kini dilaporkan semakin sihat.
“Alhamdulilah hari ini Umi saya dah semakin kuat tak pengsan lagi dapat duduk dalam dakapan umie sekejap semalam dan pagi tadi .
“Get well soon umie. Baby dan abie doakan,” katanya.


Ustazah Asma’ Harun Kongsi Puteri Sarah Pernah Hubungi Minta Nasihat – “Dia Nak Mempertahankan Rumah Tangga..”

Tentang kemelut rumah tangga yang berlaku antara pelakon Puteri Sarah Liyana dan pengarah Syamsul Yusof, Pendakwah bebas terkenal, Ustazah Asma’ Harun mendedahkan bahawa Puteri Sarah pernah menghubunginya untuk mendapatkan khidmat nasihat berhubung isu rumah tangga mereka.

Dalam perbualan tersebut, Ustazah Asma memberitahu ketika itu Puteri Sarah sememangnya mahu mempertahankan perkahwinannya bersama suami.

“Sebenarnya Puteri Sarah hubungi saya dah lama. tapi saya tak pernah cerita, masa itu saya di Mekah. Dia hubungi saya dengan tujuan untuk dapatkan khidmat nasihat.

“Puteri Sarah berusaha di peringkat awal untuk menyelamatkan rumah tangga dia… dia tanya apa dia boleh buat dan saya ada kongsikan doa serta zikir.

“Dia nak mempertahankan rumah tangga, dia masih sayangkan suami… siapa tak sayang, ayah kepada anak-anak,” kata Ustazah Asma kepada Gempak ketika ditemui di Anugerah Nona Superwomen 2022 di M Resort & Hotel, Bukit Kiara, Petaling Jaya pada Rabu.

Bagaimanapun, menurut Ustazah Asma, dia tidak sempat untuk bertemu dengan Puteri Sarah dan Syamsul Yusof disebabkan kekangan masa.

“Kemudian kesibukan saya menyebabkan tidak sempat menyatuninya. Dia nak jumpa, saya fikir adalah hikmah kenapa tak dapat pertemuan dengan Puteri Sarah.

“Ketika itu, Puteri Sarah mengharapkan dapat jumpa dia dengan suaminya. Saya kira ada hikmah yang apa berlaku sekarang, itulah perjalanan yang telah ditakdirkan.

“Bukan dia saja, ramai artis yang berdepan masalah rumah tangga cuba menghubungi saya. Bila mereka menghubungi, saya lebih mendoakan dan tips apa yang boleh diusahakan,” ujarnya.

Jumaat lalu, Syamsul mengejutkan ramai pihak apabila mendedahkan dirinya telah berkahwin dengan Ira Kazar berwalikan Kazar Saisi sendiri di Thailand.

Pergolakan rumah tangga Syamsul dan isteri pertamanya, Puteri Sarah terus menjadi topik bicara sepanjang minggu lalu hingga sekarang.

Bertambah teruk lagi, apabila Puteri Sarah meminta Syamsul untuk melepaskannya kerana tidak rela dimadukan.


“Tak Bagi Isteri Jadi Ibu 24 Jam…”-Rupanya Begini Cara Dr Ni Ada Masa Dating Dengan Isteri!

Memastikan adanya masa berkualiti bersama pasangan, sebenarnya dapat memupuk perasaan kasih sayang dan menyuburkan rasa cinta seperti di awal perkenalan andai terus dipraktikkan dalam rumah tangga.

Namun diakui mencari masa untuk berdua-duaan dengan pasangan tidaklah mudah. Apatah lagi dengan anak-anak yang masih kecil dan ditambah pula dengan kesibukan suami mencari rezeki, manakala isteri pula banyak habiskan masa dengan mengurus hal rumah tangga.

Walhal itu semua bukan alasan untuk anda berdua tidak ‘berdating’, hal ini perlu diseimbangkan dengan kesibukan anda bekerja dan juga tugas mengasuh anak, urusan keluarga dan rutin mengurus rumah tangga.

Peruntukanlah masa untuk berdua-duaan dengan pasangan. Walaupun sibuk dengan urusan masing-masing, masa bersendirian dengan pasangan sebenarnya adalah momen penting dalam perkahwinan.

Ini sebagaimana yang dilakukan oleh Dr Taufiq Razif yang menghalang isterinya menjadi ibu 24 jam. Bahkan dia selalu ingatkan dirinya juga bahawa dia  bukan cuma seorang bapa semata mata.

“Saya memang tak bagi isteri saya jadi ibu 24 jam walaupun dia rela. Saya tetap kena ingatkan dia bahawa dia tu bukan cuma seorang ibu semata tapi dia juga adalah seorang kekasih dan isteri pada suaminya.

“Jadi memang nak taknak saya akan ‘paksa’ dia dating dengan saya. Tak kisahlah ke kedai mamak ke, kopitiam ke mall ke atau di tepi sungai ke yang penting saya kena cari jalan untuk rehatkan isteri saya.

“Jadi tugas saya untuk sesekali ‘rehatkan’ isteri saya daripada tugasnya menjadi seorang ibu rumahtangga.”

Balanced Life

“Saya juga bukan cuma seorang bapa semata mata. Saya juga seorang pencinta dan suami kepada isteri saya.

“Jadi isteri saya pun akan ‘paksa’ saya untuk dating berdua dengannya semata mata untuk rehatkan saya daripada menjadi pencari nafkah sepenuh masa buat keluarga.

“Saya percaya pada Balanced Life. Buat apa pun kena seimbang. Bila hidup seimbang insyaAllah nak jadi ibu ke nak jadi isteri ke nak jadi pekerja ke nak jadi bos ke boleh belaka dan yang penting kena hidup seimbang dan bahagia!”

Meninjau di ruangkan komen, ramai antara netizen turut berkongsi coretan doktor ini dengan tag pasangan masing-masing dan rata-rata sedar betapa pentingnya meluangkan masa berdua-duaan dengan pasangan dan tidak kurang juga ada yang memuji cara dr ini melayan pasangannya.

“Baguslah camtu alhmdulillah anda sayang istri anda dan ibu kepada anak-anak anda. Tak ramai yang buat camni even isteri ajak keluar nak release kejap banyak alasan dikata mengada tak dilayanla dimarahla malah disuruh lagi isteri duduk rumah buat kerje rumah je jaga anak-anak, tulis Ummu Asmaa di ruangan komen.

Manakala Suree Chuah berkongsi cara dia dan pasangan menikmati masa berkualiti bersama, ujarnya “Saya dan husband akan coffee/dessert date sekurang-kurangnya seminggu sekali. Selalunya lepas dinner. Tak lama pun. Dalam 30 minit je.  Kadang-kadang beli kopi dari speedmart duduk lepak kat bangku depan rumah and sembang. Quality time ”

Begitu juga komen daripada Nisrinah Tayib, “Saya pun suka dating dengan suami  Biasanya memang dia la yang ajak.”


“Selalu Ingatkan, Awak Baik Ramai Sayang.” Wanita Ni Kongsi Derita Suami Jadi Pesakit Psikiatri Kerana Tiada Kerja Akibat Pkp!

Kisah wanita tabah ini tular selepas empunya diri berkongsi luahan di Facebook miliknya baru-baru ini.

Ibu kepada empat orang cahaya mata hasil dari perkahwinannya bersama Khairul berkongsi dugaan sang suami, yang kini menjadi pesakit psikiatri akibat ketiadaan pekerjaan sejak awal PKP lalu.

Menurut Natasha,  sebelum disahkan menjadi psikiatri, suaminya tidak tidur selama empat hari dan empat malam Situasi susmi nya membuatkan Natasha tidak senang duduk.

Ceritanya lagi, suaminya pernah menunaikan solat sunat sehingga 7 rakaat tak siap-siap kemudian dengan tiba-tiba saja dia menangis.

Kelakuan pelik suaminya membuat Natasha risau.  Lebih membimbangkan, suaminya kelihatan seperti terkena histeria. Malah pernah mengatakan isterinya adalah klon.

Bimbang dengan keadaan sudmi, Natasha memutuskan untuk menghubungi pihak klinik melalui whatsapp. Pada awalnya dia hanya meminta nasihat kepada pihak klinik apakah tindakan yang harus dilakukan.

Namun kelakuan Khairul semakin merisaukan membuatkan Natasha menghubungi ambulans apabila mendapati suaminya mula bertindak untuk mengamuk.

Menurut puan Natasha, pernah suatu ketika, Khairul mendukung anak-anak mereka dan mengatakan “Inilah harta aku” sambil mendukung anak-anaknya. Ramai orang memujuk Khairul ketika itu.

Akhirnya selepas dua kali lari membawa anak satu hospital, Khairul diikat dan diberi ubat penenang. Bermulalah suaminya menjadi seorang pesakit psikiatri yang disahkan oleh pihak hospital selepas rawatan.

Menurut Natasha lagi, setiap hari dia berdoa agar diberikan kekuatan hati dan emosi dalam menempuh cabaran yang baru dilalui dalam hidupnya ini.

Terbaru menerusi facebooknya, Natasha melahirkan rasa syukur atas keprihatinan orang ramai yang menghulurkan bantuan kepada keluarganya.


Begini Cara Pakai Ear Loop Mask Untuk Wanita Bertudung. Mudah & Kreatif!

Belum pun reda wabak influenza, kini rakyat Malaysia dihujani kerisauan dengan penyakit misteri iaitu Novel Coronavirus (nCov-2019) yang bukan sahaja melanda di negara ini, bahkan dunia. Sehingga kini, seramai 8 orang disahkan positif wabak berkenaan di negara kita.

Sebagai langkah pencegahan, semua digalakkan menggunakan topeng muka terutamanya apabila melawat kawasan yang sesak. Namun, cara pakai topeng muka ini juga kena betul  dapat berfungsi dengan berkesan bagi menghalang jangkitan.

Pemakaian “Ear-loop face mask” untuk Wanita bertudung

Alatan yang diperlukan
1 Keping “3 ply ear-loop face mask”
1 klip kertas

Cara memakai (sila rujuk gambar)

Langkah 1

Langkah 2

Langkah 3

Siap! Selamat Mencuba!


“Terkejut & Terharu Dengan Tawaran Itu.” Izzue Islam Dedah Tunku Azizah Tawar Bantu Buat Rawatan IVF

Izzue Islam meluahkan rasa terharu apabila Raja Permaisuri Agong, Tunku Hajah Azizah Aminah Maimunah Iskandariah ingin membantu dia dan isteri untuk mendapatkan zuriat.

Menurut pemilik nama Muhammad Izzul Islam Mazlan, 29, dia menerima tawaran itu ketika bertemu dengan Tunku Azizah di belakang pentas selepas habis pementasan teater Mak Yong pada Oktober lalu.

“Saya memang terkejut dan terharu sangat apabila Tunku Azizah sendiri tawarkan nak bantu saya dan isteri untuk dapatkan zuriat.

“Kami bertemu di belakang pentas selepas saya habis pementasan teater Mak Yong. Waktu itu, memang tak cakap banyak sebab segan tak tahu nak borak apa.

“Permaisuri ada bertanya mengenai kehidupan saya sebab baginda mengikuti perkembangan saya. Baginda ada kata kalau perlukan pertolongan, beritahu saja,” katanya kepada mStar.

Bagi yang tidak tahu, Raja Permaisuri Agong, Tunku Azizah mengasaskan satu yayasan kesuburan yang dinamakan Yayasan Fertiliti Tunku Azizah.

“Sehingga kini, saya belum lagi bertemu dengan baginda untuk peringkat seterusnya. Sebab tak ada masa yang sesuai memandangkan saya tengah sibuk penggambaran sebuah drama.

“Insya-Allah kalau ada rezeki, mungkin habis saja penggambaran ini dalam sekitar awal tahun hadapan saya akan berjumpa dengan baginda,” ujarnya.

Izzue dan isterinya, Awin atau nama sebenarnya Nurinafilah Waharudin berkahwin pada 2 Jun 2013 namun sehingga kini masih belum dikurniakan cahaya mata.


Berusaha Untuk Hamil, Amalkan Dengan Buah Zuriat. Ni Infonya!

Ikhtiar mendapatkan zuriat ada antara pasangan suami isteri melalui perjalanan yang sukar. Diuji bertahun-tahun, dan terus berusaha tanpa kenal putus usaha.

Untuk itu, elok juga kiranya mengamalkan petua dengan minum air zuriat. Ini sebagaimana yang dikongsikan oleh Ida Shahida ini. Ini katanya.

Di mekah banyak dijual sebab buah ini berasal dari Arab. Buah ini juga dikenali dengan nama BUAH ADAM HAWA.jadi dikatakan lebih berkhasiat kalau direbus berpasangan/2 biji sekali rebus.

Mudah dapat.depan masjid masjid dan tempat tempat lawatan ada org jual. Sebiji cuma 50 sen sahaja.kirim belikan pada sapa sapa yang nak pergi UMRAH.Di malaysia mahal. Sebiji RM 20-25.

Air rebusan ini yang saya buat tadi untuk diminum menjaga alat dalaman wanita. Yang sakit boleh minum dan yang tak sakit lagi pun boleh minum. MENGUBATI DAN MENGELAK. jadikan amalan lebih baik.

Tujuan:
Menstabilkan kembali hormon
Menyihatkan rahim
Jika anda ada masalah ketirisan kencing( rahim longgar) baik untuk diamalkan.
Melancarkan haid dan macam macam lagi.
Cara rebus: rebus macam rebusan biasa.

Cuma anda perlu ketuk buah tersebut dengan lesung sambal supaya lebih uuuummmph….lepas tu basuh. Terus rebus. Sekali rebus 2 biji.

Masukkan 3 gelas air. Biar dia mendidih lama sampai air tinggal 1 cawan sahaja. Sejukkan. Minumlah.( lakukan langkah yang sama selagi air rebusan tidak menjadi warna putih/ kelabu selagi itulah boleh diminum.

Selalunya tu 4-5 kali rebusan dah hilang warnanya( coklat).

Minumlah air rebusan buah ini 4-5 biji untuk sebulan.
Kemudian selepas itu boleh jarakkan pengambilannya. Mungkin 2 -3 biji cukup untuk Sebulan.

Pastu amalkan 2 minggu sekali.
Kalau ada buah zuriat banyak…buatlah sekerapnya.

Kaedah dan Cara Makan Buah Zuriat

Oleh kerana buah ini juga di gelar buah adam dan buah hawa, maka ada yang merebus dua biji buah ini sekali gus.

Selepas direbus, buah zuriat ini kemudiannya dibelah menjadi dua, buah ini keras dan memerlukan keupayaan yang kuat untuk membelahnya.( tapi org perempuan kalau tidak berupaya untuk membelahnya…cukup sekadar merebusnya dengan api yang perlahan dan rebus lama..1 jam.

Rebus biji dan isirungnya sekali,sehingga air bertukar warna seakan-akan teh. Anda di sarankan minum selama 44hari atau sehingga mengandung.

Diminum oleh suami isteri dan boleh direbus berulangkali sehinggalah air rebusan itu bertukar warna menjadi putih kembali baru di ganti dengan buah zuriat yang baru.

Tips-tips

1. Sebelum minum air rebusan, bacalah bismillah diikuti petikan ayat 38 daripada al Imran sebanyak 3 kali: “RABBI HABLEE MINLADUNKA ZURIATUN TOIYIBBAN INNAKA SAMEE U-DOA”.
Maksud Ayat: “Wahai Tuhanku! Kurniakanlah kepadaku dari sisi-Mu zuriat keturunan yang baik. Sesungguhnya Engkau sentiasa Mendengar (menerima) doa.” ayat 38, surah Ali-Imran.

2. Air rebusan buah zuriat boleh diminum pada bila-bila masa sahaja, malah buah ini juga kalau dia gosok-gosok ke sendi-sendi kita yang sakit, Insya Allah akan menyembuhkan lenguh dan terasa kelegaannya.

Kite hanya mampu berusaha, Allah yang menentukannya :)) InsyaAllah … Amin


“Muka Ikut Ayah, Mata Ikut Mommy.” Susan Manen Kongsi Gambar Dengan Anak Perempuan,  Ramai  Puji  Macam Adik-Beradik!

Mendirikan rumah tangga dengan aktor kacak kegilaan ramai 20 tahun lalu membawa wanita ini ke dunia rumah tangga yang penuh kasih sayang.

Dalam tempoh bergelar suami isteri, hubungan mereka kian utuh dan tetap romantik biarpun sudah memiliki empat cahaya mata, iaitu Sabella Qawiema, Aulia Qayyiem, Salsabil Qur’ani dan Naqli Qaddiem.

Siapa sangka pasangan ini rupa-rupanya sudah memiliki anak yang sudah besar. Lihat sahaja perkongsian Susan Manen di ruangan instagramnya, wajah dan susuk tubuh si anak hampir menyamai ibunya.

Tidak hairanlah ramai yang mengatakan mereka tak nampak seperti ibu dan anak sebaliknya lebih kepada adik-beradik.

Ternyata si anak perempuan Susan yang dikenali sebagai Sabella mewarisi kecantikan yang dimiliki ibunya. Apabuila bergambar kedua-duanya nampak manis.

Melihat wajah anak-beranak ini, ramai yang memuji kedua-duanya cantik dan tidak nampak seperti ibu dan anak. Comel dan manis kan kedua-duanya.


Kenalah Rendahkan Ego! Lelaki Ini Tak Kisah Pakai Baju Corak Dinasour. Sweet!

Untuk membahagiakan pasangan itu boleh dikecapi dengan pelbagai cara. Ada yang membawa pasangan melancong ke luar negara, beli barang kemas, surprise atau kediaman yang mewah. Malah suami bancuh air untuk isteri pun, boleh buat keluarga itu bahagia! Apa yang pasti, bahagia bukan sekadar wang ringgit tetapi layanan yang baik dan menghargai pasangan itulah yang terbaik!

Sebagaimana pasangan bahagia ini. Bila isteri buat surprise membeli pakaian tidur tema dinasour, suami pula tunjuk sporting walaupun janggal untuk berpakaian sebegitu.

Suami Pakai Dinosaur! Tak Salah Rendahkan Ego

Sikap inilah kunci kebahagiaan. Suami rendahkan ego dengan tinggikan darjah isteri dengan melayan kerenahnya. Sweetkan!

Tentu ada sebab suami ini bersikap begitu!

IKUTI PERKONGSIAN INI

CINTA ITU PENGORBANAN

“Bang!! Baju kita dah sampai”

Aikkkk..
Bila aku beli baju?

“Cuba laaa pakai… Mesti comey”

Yer laaaa.. Yer laaa…

Berjalan masuk bilik dan salin pakai baju dinosor. Lepas tarik nafas 3 4 kali… Aku buka pintu bilik…

Taaadaaaaaaaaaaaaaa….

Saat tuu aku tgk bini aku dah tertiarap berbuih mulut sbb gelak kat aku.. Cuuihhhhh…

Dia xpernah tgk citer dinosor ke? TRex semua ganas2 tau.. Ceeiiitttt..

Ko gelak pehal? Tak pernah tgk dinosor gemok?

RENDAHKAN EGO LELAKI

Kita sebagai lelaki.
Persiapan paling penting untuk hadapi alam perkahwinan adalah rendahkan ego kita supaya kita dapat bergaul sebati dgn anak2 dan isteri kita.

Melihat mereka bahagia adalah puncak pencapaian tertggi kita sebagai seorang suami.

“Ular yang menyusur akar takkan hilang bisanya”

Mewahkan dan lambakkan mereka dgn harta bukanlah satu2nya jalan untuk bahagia.

Adakah mereka impikan rumah banglo sebesar istana?
Tidak…

Adakah mereka impikan kenderaan mewah bagaikan raja?
Tidak…

Adakah mereka inginkan makanan sedap bagaikan santapan si putera?
Tidak…

Mereka hanya perlukan KITA… Yaaa.. KITA..

Kita hanya perlu jadi seorang suami yang wujud melayani mereka sehendaknya…

Sayangi keluarga kita..


Niat Terpesong, Pergi Umrah Doa Anak Lulus ‘Exam’, Mutawif Ini Dedah Antara Ragam Para Jemaah, Moga Jadi Iktibar.

Contoh yang biasa kita dengar – pergi Mekah sebab nak berdoa biar anak lulus exam, nak mengandung, nak bertemu jodoh dan nak kaya.

Ramai umat Islam mempunyai impian untuk menjejakkan kaki ke Madinah dan Mekah untuk melakukan ibadah haji dan umrah.

Bagi yang tercapai hajat untuk berada di tanah sana sudah tentu satu rahmat buatnya. Sudah semestinya setiap masa ketika berada di sana akan digunakan sebaiknya untuk beribadat. Namun ada segelintir beranggapan bahawa berada di sini doa pastinya akan dimakbul. Malah ada yang akan berdoa untuk anak lulus peperiksaan, jodoh dan kekayaan.

Berkongsi kisah berkenaan ikuti perkongsian Mutawif, saudara Shauqi Hasan mengenai hal ini, moga kita muhasabah diri dengan teguran ini.

Niat terpesong

Exam besar mcm SPM atau apa shj hajat yg mereka anggap doa hanya maqbul di tanah haram. Niat utk ibadah kpd Allah semata2 dah terpesong dgn byknya hajat berorientasikan dunia dan material. Wallahuaklam

Macam mana kalau anak tak lulus?
Sekali tu je la kot Makcik pergi Mekah, terus taknak pegi lagi sebab hasrat tak tercapai. Kerana niat nak pergi tu pun semata-mata nak dapatkan sesuatu.

Kalau anak lulus pulak, maka lepas tu asal ada hajat je pergi Mekah, asal ada hajat gi Mekah. Dah jadi macam satu kepercayaan keramat pulak.

Kalaulah betul Allah hanya tunaikan permintaan sesiapa yang berdoa kat depan Kaabah, bermakna Allah tak adil malah kejam untuk hambaNya yang tak mampu ke sana.
Tapi hakikatnya Allah tak kejam macam tu.

Tak ada yang salah nak ke sana untuk berdoa mengharapkan sesuatu.
Abang sendiri kalau boleh nak pergi selalu. Dan ramai yang kirimkan doa.

Tapi Abang kesian kat orang-orang yang letakkan syarat makbul doa, kena berdoa di Mekah melebihi dari yakin kepada Allah tu sendiri.

Betul, memang ada tempat mustajab berdoa kat Mekah, tapi kalau kat situ je kita beria-ia, balik Malaysia solat tak jaga, doa asal sempat, apalah ertinya.

Kalaulah macam tu punya senang formulanya, dah tentu semua orang Arab jadi manusia paling beruntung dalam dunia.
Paling kaya.
Paling pandai.
Paling banyak anak.
Paling sihat takada penyakit langsung.
Paling berjaya.

Depa tak payah buat apa-apa, kerjanya masuk Mekah, berdoa sebab asal mintak, dapat.
Tu pasal kalau pi Jabal Rahmah, kat tiang tu bersepah-sepah tulis nama.
Nor dan Junid
Heryanto dan Dewi
Ahmad dan Siti
Dah jadi syirik tanpa sedar.
Sebab percaya kalau berdoa kat atas tu boleh dapat jodoh.
Siap tulis nama sekali.
Lain kali ce tulis sekali nombor henfon mana tau cepat sikit jodoh tu sampai.
Selama jadi mutawwif ke sana dulu.

Abang melihat di Mekah tu sendiri ada tanda-tanda kesyirikan.
Nak dapat jodoh, kena panjat bukit Jabal Rahmah tu untuk berdoa, cium kiswah, simpan cebisan kiswah, berebut-rebut nak solat kat dalam gua Hira’ segalanya ada.

Macam-macam.
Dan salah satunya kesyirikan adalah bila meletakkan keyakinan makbulnya doa pada Kaabah melebihi Allah itu sendiri.
Tu pasal dulu ada viral kejap bisnes servis berdoa depan Kaabah. Konfem makbul katanya.
Sebab apa muncul bisnes-bisnes pelik macam ni?
Sebab kita salah faham the whole concept.

Kita kata orang tu penunggang agama padahal kita pun jadi penunggang agama.
Kita sendiri gunakan agama untuk mencapai keinginan dunia kita.
Kan ke sama je dengan dorang tu semua? Takde beza.

Terkini: E-TOUR KE FARM IN THE CITY. ENJOY!

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


Hargai Isteri, Sayangi & Betulkan Kesilapan Mereka Dengan Lemah Lembut, Kasih Sayang. Jangan Lihat Kekurangan, Tapi Lihat Jasa Mereka Pada Kita.

Pengorbanan isteri tiada tolok bandingnya. Mencurahkan segala bakti pada keluarga menuntut pengorbanan yang cukup hebat. Ditambah lagi jika masa yang sama mereka turut membantu menambahkan sumber pendapatan keluarga.

Justeru, sebagai suami patut menghargai dan mensyukuri anugerah yang Tuhan kurniakan ini. Kebahagiaan sesebuah keluarga bukan pada wang ringgit dan harta yang menimbun, namun ada isteri yang sudah cukup bahagia apabila memperoleh pasangan yang memahami dan mengambil berat tentang hidup dan kebajikannya.

Ada suami bila tengok isteri tidak sihat dibiarkan isteri lakukan semua kerja walaupun kerja berat yang  sepatutnya dipikul lelaki. Sedangkan kerja rumah harus sama-sama lakukan barulah bertambah keharmonian dan mengeratkan lagi kasih sayang suami isteri.

Semoga kisah keluarga ini menjadi panduan buat semua lelaki bergelar suami dalam menghargai pasangan masing-masing baik ketika gembira atau berduka.

Ptang semalam kami luangkan masa ziarah anak syurga. Setiap kali datang ziarah wajah bidadari saya selalu berubah,nampak sangat dia rindukan anak syurga ini. Sebelum ini langsung tak boleh masuk kawasan perkuburan,mesti dia akan menangis.

Ini anak sulong kami. Komplikasi jantung,paru paru dan ada masalah tulang belakang. Walaupun 1 tahun 4 bulan tapi tak boleh duduk,tak boleh mengunyah makanan pejal, tak boleh tidur dengan lena siang malam kerana batuk. Hanya ubatan,puri dan susu sahaja makanan dia. Beliau meninggal dunia 24jam selepas pembedahan.

1 tahun 4 bulan isteri tidur tak lena. Makan pun tak menentu. Minggu pertama berpantang kena ulang aling ke hospital susukan anak. Kesian sangat tengok baru kali pertama dapat anak Allah dah beri ujian. Isteri kuat sangat,macam mana pun dia nak susukan anak juga.

Begitulah mana ibu pun akan berjuang untuk anak. Sakit,demam,lapar,tak cukup tidur itu semua bukan penghalang untuk dia tunaikan tanggungjawab terhadap anak. Janji anak sihat,anak dapat susu,anak kenyang,anak tak nangis,anak tidur dengan selesa.

Masih terpahat dalam ingatan saya. Bagaimana malam pertama kehilangan anak. Isteri angkat bantal dan riba disangka itu anak,sedangkan itu bantal yang digunakan untuk tidurkan anak. Isteri nangis bila sedar itu hanya bantal.

Saya peluk isteri. Saya peluk erat. Saya pujuk isteri dengan hadith Nabi Muhammad s.a.w bahawa anak kita sedang menunggu kita di pintu syurga. Anak kita tak sakit dah,dia tak batuk dah. Dia boleh jalan dah. Mesti dia sedang bermain main di taman syurga. Mesti dia rindu nak jumpa kita kat syurga. Allah kan janji kita redha,Allah akan bina sebuah rumah pujian dalam syurga untuk kita.

Saya ambil keputusan cuti kerja selama 1 tahun demi untuk jaga emosi isteri. Saya taknak dia bersedih,sunyi dan akhirnya mengalami kemurungan teruk.

Sehingga ke saat ini saya tak pernah lupa setiap hari ucap kepada isteri. Terima kasih susah payah jaga anak siang malam tanpa sedikit pun mengeluh. Terima kasih sebab jadi isteri solehah untuk saya. Saya janji akan jaga awak kerana Allah. Saya nak awak tahu,saya sayangkan awak lebih dari nyawa saya sendiri.

Saya dan suami diluar sana. Ketahuilah. Isteri sanggup buat apa sahaja demi kita. Dia sanggup hidup susah payah bersama kita. Dia dah berikan sepenuhnya jiwa,masa untuk kita.

Apakah kita tidak mahu hargai seorang wanita yang sanggup tinggalkan kesenangan bersama keluarga demi bersusah payah bersama kita?

Hargai isteri, sayangi mereka, betulkan kesilapan mereka dengan penuh lemah lembut, kasih sayang. Bagi sepenuhnya perhatian saat mereka mengeluh, mengadu. Mereka siang malam jaga anak kita, jaga makan minum, pakaian kita,mereka pernah ‘mati’ untuk lahirkan zuriat kita. Jangan lihat kekurangan mereka, tapi lihat betapa banyak jasa mereka kepada kita.

Peluklah mereka saat mereka sedang berduka, pimpinlah mereka saat mereka jauh dengan ugama.Setiap Pelukan buatkan rahmat Allah dan rezeki mencurah-curah terhadap keluarga kita. Jangan tengking mereka, jangan pukul mereka,jangan tinggikan suara terhadap mereka. Bukan itu cara mendidik mereka.

Isteri adalah amanah Allah dikurniakan kepada kita. Jagalah mereka,bimbinglah mereka supaya Allah redha dan sama sama masuk syurga.


Rupanya Ada Juga Percutian Yang Boleh Buat Anak Stress, Dr Ni Siap Listkan!

Meskipun cuti sekolah hanya seminggu pada bulan September ini, sudah ada yang mula merancang destinasi percutian buat anak-anak. Maklumlah tak mungkin kita mahu asyik memerap di rumah sahaja. Sekurang-kurangnya bila bercuti dapat juga dimanfaat masa yang ada dan sekali gus mengeratkan hubungan kekeluargaan.

Sungguh, itulah harapan kita bila bawa anak-anak dan keluarga bercuti. Namun sedar atau tidak jika silap gaya dan tekniknya percutian tersebut boleh pula mendatangkan stress pada anak-anak. Ini sebagaimana apa yang cuba dijelaskan oleh Dr Kamarul Ariffin Nor Sadan.

Mungkin sebagai ibu ayah, kita juga ingin tahu apa sebabnya boleh berlaku keadaan sedemikian.

Jadi apa kata anda baca perkongsian penuh Dr Kamarul untuk dijadikan panduan bersama. Semoga ianya dapat dimanfaatkan untuk kita merancang percutian yang membahagiakan dan bukannya percutian yang stress bukan sahaja untuk anak-anak malah kita sebagai ibu ayah juga.

Ibu bapa tahu tak, bawa anak-anak pergi bercuti, bukan semestinya akan menguatkan “bonding” antara kita dan anak-anak?

Ramai ibubapa sangka jika mereka bawa anak-anak pergi berjalan, mereka PASTI akan mengeratkan kemesraan dan jalinan kekeluargaan dengan anak-anak.

Tidak semestinya.

Kadangkala bila kita pergi bercuti, anak-anak akan jadi stress, malah dalam sesetengah situasi boleh menyebabkan mereka menjadi tidak senang dengan kita.

Contoh bercuti yang tidak merapatkan hati ahli keluarga.

Sebelum perjalanan, si ibu sibuk menguruskan barang-barang yang perlu dibawa. Anak-anak minta nak bawa itu ini, lalu si ibu menyuruh anak jangan menyibuk.

Semasa perjalanan, si ayah bersengkang mata semasa memandu. Isteri tidur kerana kepenatan. Anak-anak disuruh ikut tidur, atau diberi telefon untuk menonton Youtube.

Di destinasi, anak-anak melompat-lompat dan berlari-lari teruja. Si ayah marah-marah kepada anak kerana tak duduk diam. Anak ditarik-tarik oleh si ayah ke tempat dituju.

Sewaktu makan, anak-anak makan dengan seleranya, tapi bersepah-sepah dan comot. Si ibu marah kepada anak-anak kerana mengotorkan baju mereka.

Kemudian agenda utama keluarga bercuti ini adalah untuk ambil gambar cantik-cantik supaya boleh dikongsikan di media sosial. Anak-anak di suruh bergaya begitu begini.

Jika cutinya untuk 2-3 hari, perkara ini jugalah yang diulang untuk dua tiga kali. Akhirnya percutian pun berakhir, dan mereka pun kembalilah ke rumah.

Ibubapa pun rasa bangga, mereka anggap mereka dah berjaya bonding dengan anak-anak mereka. Sedangkan perkara yang sebaliknya berlaku.

Percutian begini sebenarnya mendatangkan stress kepada anak-anak. Mereka dilarang-larang, digesa-gesa, diarah-arah, dimarah-marah. Emosi mereka akan terganggu.

Malahan, ia mendatangkan stress kepada ibubapa juga. Pastinya selepas pulang dari percutian tu, ibubapa akan rasa penat dan lesu. Bukan rasa segar dan bermotivasi.

Jadi bagaimana cara yang betul untuk bonding dengan anak-anak?

Nak bina “bonding”, perkara yang paling penting sekali adalah komunikasi antara ibubapa dengan anak. Antara cara untuk menerapkan komunikasi yang baik antara ahli keluarga, dengan semulajadi adalah:

■ Meminta anak mengajar kita sesuatu yang mereka tahu, kemudian barulah kita ajar sesuatu kepada mereka (memperbetulkan kesalahan)

■ Meminta mereka bercerita tentang perkara yang mereka suka, kemudian kita bercerita sesuatu yang kita suka (menasihati mereka)

■ Bermain bersama permainan yang mereka suka, kemudian kita ajak mereka lakukan perkara yang kita suka (mengemas, dsb)

■ Membenarkan mereka memilih sesuatu, kemudian kita pula memilih sesuatu. Kalau ada percanggahan, maka cari titik persamaan.

■ Berterima kasih jika mereka membantu, memohon maaf jika kita tersilap, meraikan bila pencapaian serta kejayaan mereka.

■ Melibatkan mereka dalam perbincangan dan perancangan aktiviti keluarga, seperti percutian, menghias rumah, dsb.


Kelebihan Hari Arafah Yang Ramai Kena Tahu Terutama Hal Doa Mustajab!

Tidak lama lagi kita bakal menyambut hari raya Aidiladha. Sudah tentunya kita tidak lupa 9 Zulhijjah. Ini kerana pada itu adalah Hari Arafah juga adalah hari kedua dalam ibadah haji bagi umat Islam yang mampu melaksanakannya.

Dipanggil nama sedemikian kerana pada hari ini para jemaah haji akan ke Gunung Arafah dari Mina serta Padang Arafah.

Hari Arafah mempunyai banyak kelebihan kerana ketika itu umat Islam yang mengerjakan Haji berwukuf pada tempat dan waktu yang mulia di padang Arafah.

Manakala umat Islam yang tidak mengerjakan Haji disunatkan berpuasa pada hari tersebut.

Rasulullah bersabda

“Sebaik-baiknya doa adalah doa hari Arafah dan sebaik-baik perkataan yang aku dan nabi-nabi sebelum ku selalu melafazkan adalah; Laa ilaaha illallaah wahdahuu laa syariikalahu lahul mulku wa lahul hamdu wa huwa ala kulli syaiin qadiir (Tidak ada Tuhan selain Allah yang maha Esa, tiada sekutu bagi-Nya, milik-Nyalah kekuasaan dan pujian, dan Dia maha kuasa atas segala-galanya). (HR Tirmizi).

Terdapat banyak kelebihan yang ada di Hari Arafah, antaranya;

1 – Hari penyempurnaan agama dan nikmat.

2 – Hari raya bagi seluruh umat Islam.

3 – Hari Arafah merupakan genap (as-Shafa’) dalam surah al-Fajr.

4 – Sebaik-baik hari.

5 – Menyamai 10,000 hari.

6 – Haji yang Agung.

7 – Puasanya akan menghapuskan dosa untuk dua tahun.

8 – Hari pengampunan dosa, pelepasan azab api neraka dan kemegahan bagi orang berwuquf di Arafah.

Berdoa

Perbanyakkan berdoa, namun tidak ada doa yang khusus. Berdoalah di dalam bahasa yang difahami kerana Allah itu maha mengetahui. Rasulullah s.a.w. bersabda,

“Tidak ada satu hari yang Allah lebih banyak membebaskan seorang hamba dari api neraka melainkan hari Arafah. Sesungguhnya Allah amat hampir dan membanggakan mereka di hadapan malaikat-Nya seraya berkata, “Apa yang mereka inginkan? (tentu Aku kabulkan).”

Kebiasaan yang Nabi lakukan ketika itu adalah bersungguh-sungguh berdoa hingga mengangkat tangan tinggi hingga putih ketiaknya sambil berdiri. Itulah tandanya bersungguh- sungguh di dalam berdoa. Itu perkara yang Nabi buat dari selepas Asar hingga Maghrib .

Lebih afdal berdoa di tempat lapang untuk menunjukkan kesungguhan dan sifat rendah diri. Jika kita duduk di tengah kawasan lapang yang dikelilingi oleh 4 juta jemaah haji, masing-masing berdoa kepada Allah. Simboliknya, diri kita terlalu kerdil di tengah-tengah lautan manusia, ertinya ia melambangkan kehebatan Allah.

Berzikir
Perbanyakanlah zikir khusus seperti yang disebut di dalam hadis itu ataupun zikir-zikir lain tidak menjadi masalah, hayatinya serta diulang-ulang. Atau boleh juga amalkan zikir yang di sebut Rasulullah lewat hadis-hadisnya seperti:

Daripada Abu Dzar r.a. katanya Rasulullah s.a.w pernah ditanya orang, “Apakah ucapan zikir yang paling afdhal (utama), ya Rasulullah?” Jawab Baginda, “Iaitu ucapan zikir yang dipilih Allah bagi para malaikat-Nya dan hamba-hamba-Nya ialah; Subhanallahi wabihamdihi – (Maha suci Allah dan Maha terpuji Dia).”

Daripada Abu Hurairah r.a. katanya Rasulullah s.a.w bersabda, “Siapa membaca kalimat tahalil: Laa ilaaha illallahu wahdahu la syariikalah, lahul mulku wa lahul hamdu wa huwa alaa kulli syai-in qadiir., sebanyak 100 kali dalam sehari maka dia beroleh pahala sebanyak pahala memerdekakan 10 orang budak (hamba) dan dicatat untuknya 100 kebajikan serta dihapus daripadanya 100 kesalahan (dosa), dan pada hari itu dia terpelihara daripada godaan syaitan sampai petang. Dan tidak seorang pun yang melebihi amalnya kecuali orang yang membacanya lebih banyak dari seratus kali. Dan siapa yang membaca; Subhanallaahi wa bihamdih, sebanyak 100 kali dalam sehari dihapuskan kesalahannya walaupun sebanyak buih di lautan.”

Daripada Abu Hurairah r.a. katanya Rasulullah s.a.w bersabda, “Dua kalimat yang ringan di lidah (mengucapkannya) tetapi berat timbangan (pahalanya) dan kedua-duanya disukai Allah swt ialah: Subhaanallahi wa bihamdih, subhaanallaahi azhiim.”

Daripada Abu Hurairah r.a. katanya Rasulullah bersabda, “Membaca Subhaanallah wal hamdulillah wa la ilaaha illallaah wallaahu akhbar, lebih disukai dari matahari terbit di pagi hari.”


Sempat VC Ibu Yang Sakit Waktu Konvokesyen, Gadis Ini Kongsi Detik Sedih

Hari konvokesyen sememangnya saat paling istimewa bagi setiap mahasiswa yang berjuang bertahun-tahun demi segulung ijazah dan biasanya diraikan bersama keluarga dan orang tersayang.

Bagaimanapun kita hanya mampu merancang dan adakalanya perancangan itu tidak kesampaian.

Sebagaimana dikongsikan Ayeesha Hisham, 25 menerusi Instagram, dia terpaksa meraikan hari bahagia itu tanpa kehadiran keluarga tersayang.

Artikel Berkaitan

Video linangan air mata ketika membuat panggilan video bersama ibu tersayang pada hari konvokesyennya Julai lalu cukup menyentuh hati netizen.

Ayeesha berjaya menamatkan pengajian dalam bidang psikologi di Universiti Bangor, United Kingdom.

“Kejadian ini berlaku dalam masa kurang dua bulan sebelum mama meninggal dunia disebabkan kanser paru-paru yang didiagnos pada Mac.

“Ia merupakan hari penuh dengan emosi bagi saya. Saya menunggu dua tahun untuk majlis istimewa ini tetapi tiada seorang pun daripada ahli keluarga boleh datang sebab mama tengah sakit.

“Pihak universiti membuat pengumuman mereka mengadakan majlis itu beberapa hari selepas kami tahu mama sakit. Dia berkeras memaksa saya untuk pergi,” ujar Ayeesha.

Untuk rekod sepanjang pengajian Ayeesha belajar secara hibrid dengan mengikuti pembelajaran di rumah dan hanya menghadiri kuliah secara fizikal selama enam bulan terakhir di universitinya.

Bagaimanapun Ayeesha bersyukur apabila teman lelaki serta ibunya hadir memberi semangat pada hari graduasi berkenaan.

Bercerita lanjut, Ayeesha berkata keadaan ibunya yang tidak menentu pada ketika itu membuatkan dia berasa takut untuk berjauhan walaupun untuk beberapa hari.

“Tapi mama sentiasa minta saya pergi untuk hari konvokesyen. Tak kira apa pun.

Ayeesha menamatkan pengajian dalam bidang Psikologi Universiti Bangor, sebelah utara Wales.

“Saya akhirnya memutuskan untuk pergi apabila tahap kesihatan dia bertambah baik pada pertengahan Mei. Tetapi apabila kesihatan dia merosot semula pada Jun, saya kembali rasa teragak-agak untuk pergi,” katanya lagi.

Difahamkan ibu Ayeesha meninggal dunia sekitar September lalu.

Mengenai video yang dikongsikan di media sosial baru-baru ini, Ayeesha berkata ia merupakan momen paling bermakna dan akan diingati sampai bila-bila.

“Waktu itu mama tak ingat di mana saya berada, jadi saya terpaksa jelaskan perkara itu setiap kali saya bercakap dalam telefon dengan dia.

Ayeesha (tengah) bersama Arif dan ibunya.

“Tetapi panggilan singkat saya dengannya selepas saya terima ijazah saya ini terpahat di minda dan hati saya. Saya senang hati apabila perbualan menerusi panggilan video (VC) ini saya berjaya dirakamkan.

“Saya rindukan senyumannya. Saya rindukan dia sangat. Semoga Allah merahmatimu dan menempatkan mama di syurga tertinggi. Saya sayangkan mama. Al-fatihah,” tulisnya di ruangan kapsyen video tersebut.

Sumber : Mstar

Artikel Berkaitan


Petua Jadikan Keluarga Kekal Bahagia, Buat 10 Perkara Ni Terlebih Dahulu & Rugi Tak Cuba!


Ibu Ayah, Amalkan Bacaan Ma’thurat Jika Nak Anak Mudah Solat Dan Mengaji Tanpa Disuruh. Ustazah Ini Kongsikan Caranya.

Tidak dinafikan perkara paling mencabar ibu bapa pada masa kini adalah mencari cara didik anak yang betul supaya mereka dapat dibentuk sejak kecil.

Bagi ibu bapa, telah mendedahkan sejak kecil anak-anak diajari untuk menutup aurat, solat dan kewajiban-kewajiban yang lain. Ketika anak berenjak baligh, seorang anak mulai dibebani dengan hukum syara’ (mukallaf). Amal dan dosa mereka dihisab. Agar saat baligh mereka telah siap menjalankan hukum syara’, mereka perlu dilatih dan dibiasakan menjalankannya sejak kecil.

Selain mendidik anak-anak, ibu bapa juga usah culas mendoakan anak-anaka menjadi seorang muslim yang baik. Termasuk membaca surah-surah daripada ayat Al-Quran.

Begitu juga bacaan ma’thurat yang dikongsikan oleh ustazah Aminah Mat Yusoff.

Ikuti perkongsiannya.

Sumber: Aminah Mat Yusoff Yusoff


“Tak Perlu Bersedih. Raikan Cara Bersederhana.” Akur Dengan PKP, Elfira Loy Rindu Bazar & Solat Terawih!

Ramadan kali ini cukup berbeza dibandingkan dengan tahun-tahun sebelum ini. Bukan hanya Perintah Kawalan Pergerakan (PKP) yang dilaksanakan yang memasuki fasa ke 4, solat terawih dan juga bazar ramadan juga tidak dapat dilaksanakan.

Dengan kata lain, Umat Islam seluruh dunia menyambut Ramadan dalam suasanapenuh sederhana bagi membendung penularan wabak Covid 19.

Semua orang turut merasai tempias tersebut termasuklah selebriti yang juga ibu kepada seorang abyi comel. Malah, Elfira  mengakui akur dengan apa yang berlaku dan reda dengan ujian tersebut.

“Jika Ramadan tahun lalu saya menyambutnya dengan keadaan berbadan dua dan kerterbatasan itu ini, nikmat bulan penuh keberkatan itu tidak terlalu dirasai.

“Jadi saya memang ternanti nanti Ramadan kali ini. Tapi siapa mampu menyangka kita didatangi ujian saat ini. Pasti terasa kerinduan kepada perkara yang selalu sinonim dengan bukan Ramadan seperti bazar dan solat Terawih.

“Tak mengapa kita tak perlu bersedih sangat. Kita raikannya dengan cara bersederhana. Lagipun ini peluang untuk kita habiskan masa bersama keluarga dan saya sendiri dapat memberi fokus sepenuhnya pada anak membesar depan mata. Memang saya akui, bergelar ibu adalah momen yang cukup indah dan sukar digambarkan dengan kata-kata,” katanya.

Cipta sejarah tersendiri

Pernah dikenali di Indonesia kerana pernah beberapa kali bergandingan dengan pelakon lelaki di sana, Elfira Loy baru baru ini mencipta sejarah tersendiri apabila disunting bekerjasama dengan jenama tudung popular, Buttonscarves yang berpangkalan di sana.  Sebagai permulaan Buttonscarves x Elfira Loy  hadir dengan sebuah koleksi istimewa dipanggil The Maharani Series yang sesuai digayakan di bulan Ramadan dan Syawal kelak.

Elfira berkata, kerjasama mereka tercetus dengan sekelip mata dan tanpa diduga. Malah ia bagai dirahmati dan dipermudahkan.

Pelancaran serentak Malaysia dan Indonesia

Apatah lagi isteri kepada  Muhammad Faris Khairol Anuar ini asalnya memang peminat tegar jenama yang sudah empat tahun berkembang di negara jiran itu.

“Pada awalnya kerjasama itu mahu dimulakan selepas musim raya. Namun tanpa diduga ia dipercepatkan. Pihak mereka merancang untuk menjalankan fotografi sebuah  koleksi tudung di Jaipur, India dalam masa singkat beberapa bulan lalu,” ujarnya yang memberitahu koleksi tersebut dilancarkan hari ini di indonesia serentak dengan Malaysia.

“Ketika itu pihak mereka memikirkan perancangan itu terlalu tergesa gesa dan akan menyusahkan saya. Namunapabila saya bersetuju, mereka tidak menyangka. Akhirnya terjadilah kerjasama koleksi The Maharani Series ini.

“Buat permulaan kerjasama ini berlangsung untuk dua bulan bermula April hingga Mei.  InsyaAllah tiada aral melintang, kerjasama ini akan berpanjangan,” kata pemilik nama penuh Nurul Elfira Loy Ahmad Sabri ini.

Rezeki anak sulung

Menurut ibu kepada Muhammad Rayyan Khalaf berusia enam bulan itu, kerjasama itu bermula daripada perbualan di kotak mesej langsung (DM) di Instagram.Dari DM, kami berlanjutan ke aplikasi WhatsApp.

“Pendek kata, dari awal lagi ia berjalan dengan lancar. Saya juga anggap ini rezeki anak sulung. Walaupun masa banyak dihabiskan dengan anak selain memberi tumpuan pada keluarga, saya tak sangka akan mendapat rezeki ini. Tak dinafikan, saya sebenarnya adalah peminat secara diam kepada jenama ini,’ ujar elfira lagi.

Ibarat seorang ratu

“Kalau terbang ke Jakarta, saya akan membeli skaf dan tudung jenama berkenaan kerana materialnya cukup selesa dan kemas.

“Pada masa sama, saya dapat tahu mereka juga mengintai untuk bekerjasama dengan artis Malaysia. Difahamkan ada beberapa calon lain, tapi rezeki berpihak kepada saya. Sesuai dengan nama koleksi ini, saya yakin mereka yang memakainya akan berasa seperti seorang ratu atau maharani ,” katanya.


Anak Mengadu Panas Dalam Kelas, Tindakan Ayah Beli 5 Kipas Ini Raih Pujian Ramai!

Kalau untuk anak-anak, semua pasti akan ditunaikan oleh ibu ayah asalkan benda itu dalam buatkan mereka selesa. Seperti yang tular baru-baru ini seorang bapa menjadi ‘penyelamat’ bukan sahaja untuk anaknya, tetapi dengan anak-anak murid lain apabila membeli lipas untuk diletakkan ke dalam kelas tersebut.

Tindakan prihatin itu dibuat bapa pelajar terbabit selepas anaknya mengadu berasa panas di dalam kelas berkenaan yang hanya mempunyai tiga kipas sahaja manakala satu daripadanya mengalami kerosakan.

Menerusi hantaran video dibuat pemilik akaun TikTok bernama Hanafi Yahya, anaknya bernama Hariz yang belajar di Sekolah Kebangsaan Slim River, Perak mengadu panas dan berasa kasihan terhadap kawan-kawan serta guru yang berasa tidak selesa.

“Selepas melihat keadaan kelas, memang panas kerana kipas yang ada tiga di tengah-tengah satu sedang rosak. Pelajar di tepi kelas tidak dapat merasa angin.

“Selepas panggil juruteknik, saya beli satu kipas siling dan empat kipas dinding, buat pendawaian siap-siap supaya kemas dan selamat. Semoga cikgu dan rakan Hariz selesa nanti,” tulisnya.

Meneliti di ruangan komen, rata-rata memuji tindakan bapa ini yang sanggup berbuat tindakan demikian demi anak-anak.

Ada ye anak-anak kat rumah tu puasa ‘yang yuk’? Haa meh dengar perkongsian dari PU Riz ni!

Agak-agak, menu apa yang best eh kat Jollibee? Haa meh tengok Zira Review!

Mama tak marah anak, boleh ke? Kalau tak marah macam mana nak dengar kata? Jom ikuti perkongsian ini!

Nak tahu cara mudah uruskan kewangan keluarga? Semak sini!

Yang mana adik adik ada masalah mata, jangan takut bagitau ibu ayah ye, macam BK squad ni!

Tayang bahagia di social media, realiti ke fantasi? Nak tahu, jom tengok!


Hilang Lepas Keluar Cari Daun Sawit Buat Lidi, Painah Siwan Ditemui Selamat Setelah 6 Hari!

Sejak kebelakangan ini banyak kisah orang hilang dilaporkan di media sosial. Tidak terkecuali, seorang wanita warga emas juga dilaporkan hilang sejak Rabu lalu, ditemukan dalam keadaan lemah berhampiran lopak air di kawasan kebun kelapa sawit di Kampung Parit Sayang, Senggarang di sini, pada Isnin.

Ketua Polis Daerah Batu Pahat Asisten Komisioner Ismail Dollah berkata, mangsa, Painah Siwan, 79, ditemui oleh orang awam yang turut menyertai pasukan mencari dan menyelamat (SAR) pada 11.25 pagi kira-kira 900 meter dari pos kawalan operasi.

“Ketika mangsa ditemukan terdapat bersamanya sepasang selipar dan lidi daun kelapa sawit.

“Mangsa kemudiannya dihantar ke Hospital Sultanah Nora Ismail (HSNI) Batu Pahat dengan ambulans Angkatan Pertahanan Awam (APM),” katanya dalam kenyataan.

Sementara itu, anak mangsa, Sadiah Mohari, 42, melahirkan rasa syukur dengan penemuan semula ibunya itu dan mengucapkan ribuan terima kasih kepada semua pihak yang membantu mencari sepanjang tempoh pencarian.

Katanya, keyakinan ibunya akan ditemui dalam keadaan selamat serta doa yang tidak putus-putus daripada anak-anak serta penduduk kampung akhirnya termakbul.

“Syukur Alhamdulillah, pagi ini kami menerima berita yang dinantikan selama enam hari dan yang paling penting emak ditemui dalam keadaan selamat.

“Ketika ini emak berada di hospital bagi mendapatkan rawatan kerana keadaannya masih lagi lemah dan buat masa ini biarlah dia berehat dahulu,” katanya ketika dihubungi hari ini.

Painah dilaporkan hilang oleh anaknya apabila tidak pulang ke rumah selepas keluar mencari daun kelapa sawit untuk dijadikan penyapu lidi di kebun kelapa sawit berhampiran rumahnya di Kampung Parit Sayang di sini, Rabu lalu.

Susulan itu, satu pasukan SAR dilancarkan membabitkan 187 anggota pasukan keselamatan terdiri daripada pasukan Polis Diraja Malaysia (PDRM), Jabatan Bomba dan Penyelamat Malaysia (JBPM), Batalion ke 10 Rejimen Askar Melayu Diraja (RAMD), Angkatan Pertahanan Awam (APM), Jabatan Sukarelawan Malaysia (RELA) dan penduduk setempat.

Sumber : HMetro


Hidung Berdarah, Bau Busuk, Rupanya Bukan Masalah Resdung, Doktor Ini Beri Nasihat.

Resdubg merupakan sejenis penyakit terjadinya radangan pada rongga sinus yang disebabkan oleh jangkitan kuman.

Namun tidak semua masalah hidung disebabkan oleh resdung.

Sebagaimana perkongsian oleh Pakar Bedah Telinga, Hidung dan Tekak, Dr Ezairy M.Sallih mengenai penyakit itu dikenali sebagai ‘rhinolith’.

Siapa sangka bau busuk dan hidung berdarah adalah disebabkan objek lain berada dalam hidung terlalu lama sehingga membentuk sebatian seperti batu rhinolith.

Seterusnya ikuti perkongsian beliau.

Pesakit saya ni berumur 23 tahun. Hidung kirinya selalu berdarah. Kadang-kadang tu hidungnya berbau. Busuk.

Bermacam-macam ubat sudah dicuba, masih tak elok. Masih berdarah dan berbau. Kadang-kadang saja, tetapi peliknya tak ada pula simptom resdung lain. Tak ada bersin-bersin, tak ada gatal hidung. Leher pun tak membengkak untuk kita suspect kanser. Semua macam biasa-biasa.

Saya periksa hidung beliau. Saya gunakan nasal endoscope bersama skrin tv, hidung kirinya sudah hampir tertutup. Ada kotoran hitam berbau di situ. Perlahan-lahan saya bersihkan hidung beliau, sehingga saya menjumpai sesuatu yang tidak saya sangka.

Kawan-kawan.. jika anda ada tanda dan gejala seperti ini, anda mungkin bukan mengalami resdung, ia juga mungkin bukan disebabkan kanser. Tetapi ia mungkin sejenis penyakit dipanggil sebagai ‘rhinolith’.

Apa itu rhinolith? Rhinolith ini berlaku di dalam hidung apabila sesuatu objek atau apa-apa pun foreign body duduk lama dalam hidung akhirnya akan membentuk sebatian seperti batu rhinolith. Pesakit akan mengalami gejala hidung berbau, mengeluarkan cecair, sesetengah kes boleh mengakibatkan jangkitan!

Semoga ada manfaat daripada kisah pendek ini.

Dr Ezairy M.Sallih
Pakar Bedah Telinga, Hidung & Tekak
Surgeri Kepala & Leher

Nota gambar : ini merupakan objek yang ada dalam hidung beliau. ‘Bead’ ni mungkin dah ada lama di situ. Lama-kelamaan jangkitan boleh berlaku, pembentukan batu seperti ‘rhinolith’ juga boleh berlaku.

Sumber: FB Dr Ezairy M.Sallih

Jom turut serta bersama e-keluargagader Bonding Day #dirumahaje secara virtual!
Bukan sahaja dapat eratkan hubungan dengan keluarga tersayang, tapi boleh lakukan aktiviti yang menceriakan bersama-sama. Hadiah menarik menanti anda sekeluarga!


“Pernah Digelar Mak Cik Anak Ramai.” Rosma AF Dedah Kisah Di Sebalik Berjaya Turun Berat, Pernah Pengsan Kerana Diet!

Mengimbau kembali awal kemunculannya dalam bidang seni kira-kira 17 tahun lalu, berbakul- bakul cacian diterima penyanyi dan ahli perniagaan, Rosma, 35 sejak awal menceburi dunia seni kira kira 17 tahun lalu.

Namun bagi empunya diri, Rosmayati Sidik yang kini turut memiliki perniagaan KR Successful Sdn Bhd bersama suaminya, Khai sejak tahun 2014 itu semua asam garam yang wajib dilalui oleh setiap anak seni jika mahu bertapak dalam bidang tersebut.

Tidak hairanlah andai penyanyi yang digilap bakatnya menerusi pertandingan realiti Akademi Fantasia pertama itu tetap kebal dan tidak patah semangat.

Manakan tidak, waktu itu, fizikalnya yang berisi menjadi faktor kecaman lebih-lebih lagi dia bergandingan dengan Khai ketika itu menjadi igauan peminat wanita.

“Dek fizikal badan saya tembam pun jadi modal kecaman. Ada saja yang tak kena di mata yang membenci. Pernah ketika terbabit promosi sebuah laman sembang pun, ‘kaw kaw’ fizikal diri saya diperkotak katik.

“Ada komen cakap usia muda tapi badan macam tahap makcik makcik yang ada ramai anak. Gelaran bulat dan debab pun ada dikenakan untuk saya.

“Malah jauh lebih teruk, mempersoalkan saya bercinta dengan Khai (sebelum menjadi suami). Siap cakap badan gemuk, ada hati nak bercinta dengan Khai yang digilai ramai ketika itu. Pendek kata saya ini tak layak berdampingan dengannya,” kata Rosma.

Kata Rosma yang kini berbadan ramping sekalipun berstatus ibu kepada tiga orang cahaya mata dengan mengamalkan produk minuman detoks, MS SenaRos, semua nista itu tidak langsung menjadi kudis buat dirinya.

“Ada ketika, saya juga manusia biasa yang berperasaan. Sesekali menangis dan memendam rasa kerana dikecam dek fizikal diri.

“Dalam hati pernah terlintas, macam besar sangat ke badan ini? Buruk sangat ke diri saya.

“Tapi kata kata menjatuhkan itulah yang membakar semangat diri. Rosma yang dulu, bukan yang sekarang.

“Sekalipun rezeki saya tidak lagi sepenuhnya dengan menyanyi tetapi sebaliknya berniaga, saya bangga usaha kecil itu membuahkan hasil besar yang boleh dibanggakan,” katanya.

Bagi Rosma memiliki badan ramping dengan berat kini 47 kilogram bukan kerana ingin menunjukkan apa apa kepada mereka yang pernah mencela fizikalnya.

Sebaliknya dilakukan demi kepuasan diri dan paling utama untuk kesihatan.

“Dulu ketika usia remaja, saya bukan jenis yang peduli sangat bab nak cantik atau melawa ini. Masa itu cakap apa sajalah, saya tak kisah. Dah biasa dengan gaya comot.

“Namun sejak menyertai AF1, nak tak nak memang kena jaga ketrampilan. Ikutkan sejak pertandingan itu berat saya naik mendadak hingga mencecah ke 70 kilogram.

“Asalnya dari zaman belum berkahwin, berat badan saya sekitar 48 ke 49 kilogram pun. Masa jadi artis, saya tak keruan kerana susah pengurusan nak dapatkan tajaan baju,” katanya.

Saat berat badan naik mendadak, Rosma pula tersilap percaturan mengikut diet yang salah dan keterlaluan hingga memakan diri

“Saya tak ada ilmu diet, tapi jenis hentam keromo. Asal dapat turunkan berat badan. Konsep berlagak pandai walhal tak tahu apa apa. Natijahnya pernah sekali saya cemas kala jatuh pengsan gara gara diet tak betul hingga dimasukkan di sebuah hospital.

“Dipendekkan cerita, saya bangkit berdiet dan bersenam dengan betul. Ketika itulah Khai pernah mencetuskan idea untuk saya keluarkan produk pelangsingan sendiri.

“Saya keluarkan produk pelangsingan sendiri selepas melahirkan anak kedua. Malah turut menjadi testimoni kepada produk sendiri. Mampu berbadan langsing sekalipun sudah ada tiga anak bukan halangan. Semuanya tak mustahil. Zaman belum kahwin saya bergelut dengan isu berat badan. Sedangkan situasi semasa mungkin sebaliknya iaitu berat naik mendadak selepas berkahwin dan ada anak,” katanya.

Ketika ini, Rosma tidak kisah jika ada yang melabelkan dirinya artis sendu atau apa sekalipun.

“Saya bersyukur diberi kesempatan sementara menumpang glamor dunia artis saat menyertai AF1. Cita cita saya dulu memang salah satu nak jadi artis. Ia jadi kenyataan. Tuhan beri saya rasai nikmat menjadi artis yang diberi perhatian seketika. Itu sudah memadai.

“Sekarang kalau ada yang label saya sendu atau sudah tak popular tak mengapa. Nak kata zaman saya sudah berlalu pun tak kisahlah. Begitulah putaran hidup. Saya akur

“Benar walaupun ada yang anggap saya memiliki suara bagus dan kini sudah berbadan kurus pun bukan jaminan tuah itu akan ada. Kalau sudah tertulis begitu, tiada apa lagi daya kita.

“Ketika pintu dunia seni dilihat tak menyebelahi diri, Allah buka pintu rezeki lain melalui perniagaan. Dunia niaga yang jauh sekali menjadi minat diri selama ini kini mula sebati. Dulu hanya mak saya yang suka berniaga. Kini ia turun kepada saya pula. Dunia nyanyian jatuh tangga kedua. Nombor satu di hati pastinya perniagaan yang saya majukan bersama suami,” katanya.

Sekalipun sudah meletakkan perniagan sebagai keutamaan, Rosma tidak sesekali melupakan nyanyian.

“Minat menyanyi itu takkan berkubur. Ikutkan selama ini ada jemputan menyanyi secara tertutup. Malah saya terus diberi kesempatan menyanyi sebagai artis residen di hotel sepanjang bulan Ramadan.

“Cuma ketika diuji pandemik Covid 19, rezeki menyanyi itu tak banyak. Tapi saya meneruskan survival memajukan perniagaan,” katanya.

Ditanya perancangan untuk Raya aidiladha tak lama lagi, satu kemestian untuk mereka sekeluarga pulang ke kampung.

” Arwah abah dan umi Khai dah tak ada jadi kini setiap kali raya akan beraya dgn keluarga saya di Kuantan. Selain itu, kami turut beraya bersama makcik dan pakcik Khai yang ada disana sebab arwah abah orang kuantan juga. Selepas blk dari kuantan akan beraya pula dgn adik beradik Khai.

“Ikutkan sudah 6 bulan tak balik. Ni kira paling lama saya tak balik kampung gara-gara PKP,” ujar Rosma dan Khai berkahwin sejak 26 April 2008.

Pasangan ini dikurniakan tiga cahaya mata, Muhammad Amzar Danish, 11, Nur Amani Damia, 6, dan Nur Alya Dhania, setahun 3 bulan.


Peminat Zahirah & Aiman Mula Serbu Instagram Anak, Ramai Geram Tengok Lesung Pipit Isaacraees!

Viral semalam apabila pelakon cantik Zahirah dan suami, Aiman mendedahkan wajah sepenuhnya anak kesayangan mereka.

Ramai melahirkan rasa teruja melihat wajah anak sulung pasangan pelakon popular ini. Melihat wajah anak kecil ini, menawan hati sesiapa sahaja, lebih-lebih lagi dengan senyuman berlesung pipit!

Rentetan daripada pendedahan itu, instagram anak kecil ini diserbu peminat ibu ayahnya. Sudah pastinya, peminat menanti gambar dimuat naik setiap hari.

“Assalamualaikum! Good morning everyone  what’s for breakfast?!”

Lesung pipit tu!

Dalam pada itu, warganet terhibur dengan video terbaru. Rata-rata melahirkan rasa ‘geram’ melihat anak comel ini.


Buat Jamu Dengan 4 bahan ini Untuk kempiskan perut dan awet muda.

Pelbagai cara dan petua yang ada untuk anda yang mengalami masalah perut buncit, lemak berlebihan dan sebagainya. Mungkin ada antara kita yang tidak berani mengambil produk di pasaran, bimbang kesan buruk pada tubuh. Nah, admin sediakan satu petua yang cukup mudah, ringkas dan yang penting menggunakan bahan semula jadi.

Sesuai diamalkan oleh wanita dan lelaki, petua ini bukan sekadar dapat membantu kempiskan perut, ia juga dapat mengeluarkan angin degil dan lemak terkumpul, melancarkan pencernaan, menyihatkan dalaman dan luaran serta untuk mengekalkan awet muda.

Bahan Bahannya:

3 inci Kunyit

1 inci Halia

Segenggam asam jawa

2 sudu gula melaka/ gula kabung

Sedikit garam

Cara Caranya:

sumber: Azwani Muzammel


7 Teknik Tanpa Diet Untuk Atasi Masalah Dagu Berlapis.

Tapi nak hilangkan lemak di bawah dagu ini tak perlu buat diet yang ekstrem? Ada cara lebih mudah iaitu dengan melakukan senaman otot muka seperti berikut:

Senaman Otot Muka

Ulang 8 hingga 10 kali. Ini untuk memanaskan otot muka. Gerakkan rahang ke depan dan ke belakang, kemudian ke bahagian tepi.

Gaya Mencedok

Buka mulut, dan letakkan bibir bawah pada bahagian atas gigi seperti dalam gambar. Bayangkan anda sedang mencedok air menggunakan rahang bawah. Dalam masa sama, gerakkan kepala seperti dalam pergerakkan mencedok. Ulang langkah ini 5 hingga 7 kali.

Pipi kembung

Tarik nafas sedalam mungkin, penuhkan pipi dengan udara. Tekan pipi guna tapak tangan. Tahan dalam keadaan ini selama 5 saat, kemudian lepaskan udara dan bertenang. Ulang langkah ini 5 kali.

Membujur

Pusingkan kepala ke kiri, tarik rahang bahagian bawah ke depan. Korang akan dapat merasakan otot di leher sedang ditarik. Kemudian, pusingkan kepala ke kanan, dan ulang pergerakan yang sama. Ulang langkah ini 5 kali di setiap bahagian.

Teknik Cium Zirafah

Pandang ke langit dan muncungkan mulut. Kekalkan posisi 5 hingga 8 saat kemudian lepaskan. Ulang 5 kali.

Genggaman halangan

Letakkan tangan bawah dagu, kemudian gerakkan rahang ke bawah. Dalam masa sama, tegangkan otot sambil melawan pergerakkan rahang. Tahan dalam keadaan ini selama 3 ke 5 saat. Ulang 5 hingga 7 kali.

Senyum Terpaksa

Ketap gigi seperti dalam gambar, cuba senyum selebar yang mungkin. Tolak lidah ke atas lelangit. Saat ini, korang akan rasa tekanan yang kuat pada dagu, Kekalkan 5 saat, dan ulang 5 hingga 8 kali.


Dato’ Ramli MS Suka Masak, Tapi Mesti Sukat Dulu Bahan. Ini Sebabnya Kata Datin Alyah!

Lima tahun bergelar suami isteri, pelbagai onak duri dan dugaan ditempuhi Datin Alyah dan suami, Dato Ramli M S. Jujur mengakui, kapal mana yang tidak dilambung dek ombak, namun yang penting kepercayaan dan saling bertolak ansur.

“Ada masanya kapal di laut akan dilambung ombak, begitu juga dengan perkahwinan kami. Ada masa tenang, ada masa bergelora. Itu lumrah. Gaduh tetap ada tetapi kami bukan jenis yang cepat terasa sebaliknya kami mengambil pendekatan ‘melupakan’.

“Kalau saya merajuk sekali pun, akan ‘sejuk’ sendiri sebab tiada yang nak pujuk,”seloroh pelantun lagu Kisah Hati tatkala bercerita mengenai kehidupan rumah tangganya.

Ditanya mengenai karekter Datuk Ramli MS di rumah , akui Datin Alyah suaminya itu orang yang paling rajin memasak juadah untuk mereka sekeluarga seperti menu ikan bakar, asam pedas dan sebagainya.

“Dato jenis simple orangnya, tapi dia agak cerewet kalau bab makan sebab dia nak makanan yang masak di rumah dan dia memang rajin memasak.

“Kalau makanan yang kita beli di kedai apatah lagi bazaar, dia tidak suka. Kalau beli sekali pun, dia akan pergi tempat yang dia suka sahaja. Jadi, memang selalunya dia ambil tugas masak untuk kami sekeluarga. Cuma Dato dia ada sejenis perangai pelik apabila memasak.

“Selain tak suka orang ada di dapur ketika dia memasak, dia juga akan sukat terlebih dahulu setiap bahan yang akan di masak. Dah macam gaya chef memasak di dapur. Cerewetnya sampaikan saya tak larat nak melayan. Jadi saya biarkan dia masak sendiri. Yang penting saya dapat makan.

“Biasanya saya akan sediakan bahan-bahan dan suami akan memasak. Kalau suami jenis masak ikut sukatan, saya pula main campak-campak sahaja.  Dato juga jenis pembersih orangnya dan tak boleh lihat ada sampah di dapur,”ujar Datin Alyah lagi.


Suami Baru Buka Restoran Sendiri, Eyra Hazali Luah Syukur & Mohon Didoakan Kejayaan!

Dalam hidup ini kita perlu merancang untuk kemajuan pada masa hadapan, lebih-lebih lagi setelah hidup berkeluarga. Tidak boleh lagi hanya sentiasa berada ditakuk yang ada tetapi perlu berusaha dengan pelbagai cara untuk menggandakan pendapatan bagi memenuhi keperluan anak-anak dan keluarga agar kita dapat hidup selesa di masa akan datang.

Begitulah juga dengan Haziq Nadzli dan pelakon Eyra Hazali apabila mengambil keputusan untuk menceburi bidang perniagaan makanan sebagaimana yang dikongsikan di laman Instagramnya baru-baru ini.

Eyra atau nama sebenarnya Hazirah Qasdina Hazali, 24, meluahkan rasa syukur dan mendoakan agar pembukaan restoran baharu suaminya, Haziq Nadzli mendapat tempat di hati orang ramai untuk menjamu selera.

ARTIKEL BERKAITAN

Difahamkan restoran tersebut terletak di Bandar Dato Onn, Johor Bahru dan akan mula beroperasi pada 19 Januari ini.

“Alhamdulillah, tahniah sayang. Semoga Allah membimbing dan memberkati anda dalam segala hal. Semoga perniagaan anda berjaya di tahun-tahun akan datang.

“In Shaa Allah restoran kami akan dibuka pada 19 January 2023 ( Khamis ) di Bandar Dato Onn,Johor Bahru. Boleh search Haziq Shell’All’Out di google maps ya. Kedai beroperasi dari 4 petang – 12 tengah malam. Jom datang ramai-ramai,” tulisnya.

Dalam hantaran tersebut, Eyra juga ada memuat naik beberapa keping gambar dia dan anak beranaknya berada di sekitar restoran berkenaan.

Meninjau di ruangan komen, rata-rata pengikut mengucapkan tahniah selain mendoakan perniagaan diusahakan pasangan itu akan laris serta berjaya.

“MasyaAllah Tabarakallah congrats eyra&haziq. Mabrouk ❤❤❤,” tulis salah seorang warganet.

“Yeahhhhh haziq shellout blkg aeon dato onn mmg ngam sangat tmpt korang pilih ni sbb tgh naik market kwasan cantikk tahniah haziq&eyra,” ujar yang lain pula.

“Wahh tahniah. Pandai pikir Masa depan,” komen netizen yang tumpang rasa bangga.

Malah tidak kurang pula ada antara peminat pasangan ini menyakat dengan harapan bila berkunjung ke restoran tersebut dapat bertemu dengan kedua-dua anak mereka iaitu Hayder dan Endra yang comel.

“Okay. Make sure hayder jadi penyambut kat pintu heheheheh”, komen salah seorang peminat.

“Kalau dtg dpt jumpe hayder & endra tak? Hehee,” usik yang lain pula.


“Abang Minta Maaf, Jaga Diri Baik-Baik.” Wanita Ni Kongsi Pesanan Terakhir Arwah Suami Yang Meninggal Akibat Covid-19!

Setelah seminggu bertarung melawan virus Covid-19, namun akhirnya dia dijemput ilahi. Allahyarham Mohd Fairos disahkan meninggal dunia semalam selepas positif Covid-19 pada 19 Mac lalu.

“ABANG minta maaf, jaga diri baik-baik, I (saya) rasa I tak lama sayang, get ready (bersedia),” itu pesanan terakhir Inspektor Mohd Fairos Saberon kepada isterinya, Aiza Syafinaz Shahak, 34.

“Namun pada 19 Mac dia ada menghubungi menerusi panggilan video dan berpesan supaya saya menjaga diri kerana dia mungkin perlu dikomakan sebelum melalui proses intubasi.

“Itulah kali terakhir dia menghubungi saya sebelum menghantar mesej menerusi aplikasi WhatsApp meminta saya bersedia dengan segala kemungkinan,” katanya ketika dihubungi.

Menurut Aiza, suaminya juga mengadu susah untuk bernafas dan keadaan di wad berkenaan panas.

“Saya sendiri tidak pasti bagaimana dia boleh dijangkiti Covid-19, sebelum ini memang kami ada bercuti di Bandung, Indonesia pada 9 hingga 12 Mac lalu.

“Tetapi sebelum bercuti dia memang mengalami demam dan sudah membuat pemeriksaan di klinik,” katanya.

Katanya, arwah seorang pegawai polis yang berdedikasi dan sering mengikut arahan pegawai atasan.

“Dia tidak pernah menolak arahan pihak atasan, dia juga pernah beritahu dia ingin mati sebagai negarawan.

“Hari dia meninggal dunia semalam adalah Hari Polis yang ke-213. Jiwa dia memang sangat mendalam dalam bidang kepolisan,” katanya.

Menurutnya, jenazah arwah suaminya selesai dikebumikan di Tanah Perkuburan Kuang, Rawang pada 4 pagi tadi.

“Pihak Kementerian Kesihatan Malaysia (KKM) dan beberapa ahli keluarga terdekat hadir pada proses pengebumian.

“Saya kini masih dalam tempoh kuarantin sehingga 31 Mac ini,” katanya.